qundao/data-zh-poetry huggingface dataset:
南岳僧仲仁墨画梅花
作者：华镇
朝代：宋

世人画梅赋丹粉，山僧画梅匀水墨。
浅笼深染起高低，烟胶翻在瑶华色。
寒枝鳞皴节目老，似战高风声淅沥。
三苞两朵笔不烦，全开半函如向日。
疏点粉黄危欲动，纵扫香须轻有力。
不待孤根暖气回，分明写出春消息。
大空声色本无有，宫征青黄随世识。
达人玄览彻根源，耳观目听纵横得。
禅家会见此中意，戏弄柔毫移白黑。
佳句殷勤致两番，深情邂逅高双璧。
不愁开谢逐东风，全胜当年陇头驿。
南岳僧仲仁墨画梅花
作者：华镇
朝代：宋

世人画梅赋丹粉，山僧画梅匀水墨。浅笼深染起高低，烟胶翻在瑶华色。寒枝鳞皴节目老，似战高风声淅沥。三苞两朵笔不烦，全开半函如向日。疏点粉黄危欲动，纵扫香须轻有力。不待孤根暖气回，分明写出春消息。大空声色本无有，宫徵青黄随世识。达人玄览彻根源，耳观目听纵横得。禅家会见此中意，戏弄柔毫移白黑。佳句殷勤致两番，深情邂逅高双璧。不愁开谢逐东风，全胜当年陇头驿。
卜居
作者：华镇
朝代：宋

桑弧蓬矢是男儿，故国松楸亦重违。架搆自知惟壁立，绸缪谁敢羡翚飞。桑麻地狭妻孥笑，堂庑檐低燕雀稀。清世薄才何所用，求田问舍未应非。
卜居
作者：华镇
朝代：宋

桑弧蓬矢是男儿，故国松楸亦重违。
架构自知惟壁立，绸缪谁敢羡翚飞。
桑麻地狭妻孥笑，堂庑檐低燕雀稀。
清世薄才何所用，求田问舍未应非。
历阳试院闻角
作者：华镇
朝代：宋
体裁：七言绝句

英雄颠沛亦风流，长啸寒生画角愁。今日江城朝暮引，空教鸥鹭起沙头。
历阳道中
作者：华镇
朝代：宋

江北江南未定时，襟喉此地系安危。颓营故垒皆芜没，日落寒生枫树枝。
历阳道中
作者：华镇
朝代：宋

江北江南未定时，襟喉此地繫安危。
颓营故垒皆芜没，日落寒生枫树枝。
古风
作者：华镇
朝代：宋

瞻彼南山下，沟塍蔚相续。泉流既清美，土壤膏且沃。岩壑云气多，时雨常沾足。苦乏知人术，所寄非良淑。树艺本未工，营私一何速。铫耨不及时，终然废穜稑。尝恐岁云暮，蟋蟀鸣我屋。良苗不可见，何以望嘉谷。
古风
作者：华镇
朝代：宋

瞻彼南山下，沟塍蔚相续。
泉流既清美，土壤膏且沃。
岩壑云气多，时雨常霑足。
苦乏知人术，所寄非良淑。
树艺本未工，营私一何速。
铫鎒不及时，终然废穜稑。
尝恐岁云暮，蟋蟀鸣我屋。
良苗不可见，何以望嘉谷。
句
作者：华镇
朝代：宋

汪芒后至知何用，败骨空专一素车。南国使君归故里，霜鸿飞舞送朱轮。谢公白首乘轩地，长记沧波洗屐时。六龙未入雍州日，曾负诗书卧白云。君王旦暮方尝胆，犹筑池塘长紫鳞。
句·其一
作者：华镇
朝代：宋

汪芒后至知何用，败骨空专一素车。
句·其三
作者：华镇
朝代：宋

谢公白首乘轩地，长记沧波洗屐时。
句·其二
作者：华镇
朝代：宋

南国使君归故里，霜鸿飞舞送朱轮。
句·其五
作者：华镇
朝代：宋

君王旦暮方尝胆，犹筑池塘长紫鳞。
句·其四
作者：华镇
朝代：宋

六龙未入雍州日，曾负诗书卧白云。
叶县
作者：华镇
朝代：宋

双凫归去玉京游，尘满东风暗驿楼。唯有汝坟东逝水，春来依旧绿波流。
叶县
作者：华镇
朝代：宋

双鳬归去玉京游，尘满东风暗驿楼。
唯有汝坟东逝水，春来依旧绿波流。
君山
作者：华镇
朝代：宋

特秀起平湖，秋空照日孤。无尘接南楚，有路到东吴。聚翠时浓淡，长林半有无。未能寻胜赏，飞梦绕烟芜。
君山
作者：华镇
朝代：宋

特秀起平湖，秋空照日孤。
无尘接南楚，有路到东吴。
聚翠时浓淡，长林半有无。
未能寻胜赏，飞梦遶烟芜。
和光道元日书事二首
作者：华镇
朝代：宋

芜城池苑尽荒残，春到长思竞秀山。谷口风和莺已出，天南日转雁初还。千家帘幕峰峦上，百里笙歌水竹间。记得当年行乐事，韶光不放片时閒。急管妖弦朝暮闻，翠帘下应当垆君。叫呼枭卢一百万，砍削兕脯三千斤。孔座嘉客每日满，杨园细草何须耘。夜长秉烛可为乐，春色三分未一分。
和光道元日书事二首·其一
作者：华镇
朝代：宋

芜城池苑尽荒残，春到长思竞秀山。谷口风和莺已出，天南日转雁初还。千家帘幕峰峦上，百里笙歌水竹间。记得当年行乐事，韶光不放片时閒。
和光道元日书事二首·其一
作者：华镇
朝代：宋

芜城池苑尽荒残，春到长思竞秀山。
谷口风和鶑已出，天南日转雁初还。
千家帘幕峰峦上，百里笙歌水竹间。
记得当年行乐事，韶光不放片时閒。
和光道元日书事二首·其二
作者：华镇
朝代：宋
体裁：七言律诗

急管妖弦朝暮闻，翠帘下应当垆君。叫呼枭卢一百万，砍削兕脯三千斤。孔座嘉客每日满，杨园细草何须耘。夜长秉烛可为乐，春色三分未一分。
和光道喜和叔得雨兼呈和叔知县乡兄
作者：华镇
朝代：宋
体裁：七言律诗

精诚一念格明神，时雨经宵即效珍。政属士龙真有誉，颂成吉甫更无伦。千畴土脉三冬起，百里根荄一日春。自古移风由美化，善良从此在吾民。
和光道春日雨寒
作者：华镇
朝代：宋

细风密雨冷相添，天右余寒势未歼。
漠漠乱丝凝旷野，涓涓碎玉下重檐。
凌晨预约阳光发，入夜先闻霰雪兼。
蝶梦未成欹宝枕，铜壶声咽冻孤蟾。
和光道春日雨寒
作者：华镇
朝代：宋

细风密雨冷相添，天右馀寒势未歼。漠漠乱丝凝旷野，涓涓碎玉下重檐。凌晨预约阳光发，入夜先闻霰雪兼。蝶梦未成攲宝枕，铜壶声咽冻孤蟾。
和刘叔怀见寄三绝句
作者：华镇
朝代：宋

风前双鹤舞金衣，来送新诗过竹扉。逸响琤瑽鸣玉脆，雕章飘绝朵云飞。冥冥心地外参寥，淅淅松梢挂饮瓢。挥麈纵衡忘孔墨，寄声邂逅得刘萧。清世儒冠不贱贫，一竿谁复钓溪滨。看君双鬓春条绿，策足应须据要津。
和刘叔怀见寄三绝句·其一
作者：华镇
朝代：宋
体裁：七言绝句

风前双鹤舞金衣，来送新诗过竹扉。逸响琤瑽鸣玉脆，雕章飘绝朵云飞。
和刘叔怀见寄三绝句·其三
作者：华镇
朝代：宋

清世儒冠不贱贫，一竿谁复钓溪滨。看君双鬓春条绿，策足应须据要津。
和刘叔怀见寄三绝句·其三
作者：华镇
朝代：宋

清世儒冠不贱贫，一竿谁復钓溪滨。
看君双鬓春条绿，策足应须据要津。
和刘叔怀见寄三绝句·其二
作者：华镇
朝代：宋
体裁：七言绝句

冥冥心地外参寥，淅淅松梢挂饮瓢。挥麈纵衡忘孔墨，寄声邂逅得刘萧。
和叔凭惜春
作者：华镇
朝代：宋

无计可能留永日，有情何用惜芳春。明年还似今年好，？作花前把酒人。柳暗晓莺鸣树底，帘垂午燕簇楼头。东君暂去无多日，且放残红逐水流。
和叔凭惜春·其一
作者：华镇
朝代：宋

无计可能留永日，有情何用惜芳春。明年还似今年好，？作花前把酒人。
和叔凭惜春·其一
作者：华镇
朝代：宋
体裁：七言绝句

无计可能留永日，有情何用惜芳春。明年还似今年好，�作花前把酒人。
和叔凭惜春·其一
作者：华镇
朝代：宋

无计可能留永日，有情何用惜芳春。
明年还似今年好，𢬵作花前把酒人。
和叔凭惜春·其二
作者：华镇
朝代：宋

柳暗晓莺鸣树底，帘垂午燕簇楼头。东君暂去无多日，且放残红逐水流。
和叔凭惜春·其二
作者：华镇
朝代：宋

柳暗晓鶑鸣树底，帘垂午燕簇楼头。
东君暂去无多日，且放残红逐水流。
和孙秀才与弟醉饮
作者：华镇
朝代：宋
体裁：五言律诗

醺酣归至乐，曲糵古来贤。荆树同株日，萧斋欲雪天。倾颓叔夜玉，臬兀季真船。熟览新诗意，依稀识道筌。
和孙秀才醉中二首
作者：华镇
朝代：宋

封人祝多子，患寡不患小。林虑行且歌，自喜身已老。五月日可畏，不践门前道。北窗足虚闲，清风飒然到。况有樽中物，玉山恣倾倒。黄河或可断，世事未云了。吾邻有达士，时得问话言。寄身杯酒间，万事不复论。大嚼青精饭，高岸白纶巾。愧非伯伦伴，辜此羲轩民。
和孙秀才醉中二首·其一
作者：华镇
朝代：宋
体裁：古风

封人祝多子，患寡不患小。林虑行且歌，自喜身已老。五月日可畏，不践门前道。北窗足虚闲，清风飒然到。况有樽中物，玉山恣倾倒。黄河或可断，世事未云了。
和孙秀才醉中二首·其二
作者：华镇
朝代：宋

吾邻有达士，时得问话言。寄身杯酒间，万事不复论。大嚼青精饭，高岸白纶巾。愧非伯伦伴，辜此羲轩民。
和孙秀才醉中二首·其二
作者：华镇
朝代：宋

吾邻有达士，时得问话言。
寄身杯酒间，万事不復论。
大嚼青精饭，高岸白纶巾。
愧非伯伦伴，辜此羲轩民。
和李判官
作者：华镇
朝代：宋
体裁：七言律诗

卫玉清标未及门，先知和气袭人温。言高自有精醇味，手敏曾无洗削痕。一捧丝纶来幕府，两迂舟楫过江村。已惭无取叨交契，更辱新诗仔细论。
和李子约户曹四纪权室
作者：华镇
朝代：宋
体裁：七言律诗

主人才术照几先，虚室端居宰利权。谁觉市征非往日，自知岁课埒当年。高梧六月生秋色，修竹三冬起紫烟。平日纷纷讥识地，不妨澄寂事经禅。
和杨中行朝散别试日院中即事
作者：华镇
朝代：宋
体裁：七言律诗

多士分袍日造庭，谈经议法与论兵。不辞寒夜程文冗，喜见明时道化行。此日人怀平旦气，他时中有少年卿。凤毛已饱籯金术，伫听传家振大名。
和林安圣承议别试所即事
作者：华镇
朝代：宋

骤阻文闱密密关，不堪霖雨作新寒。
暂违尘鞅閒还好，喜得朋簪静可安。
樽俎不陈无过举，笑谈相酢有余欢。
共知佳节行相近，须把程文继日看。
和林安圣承议别试所即事
作者：华镇
朝代：宋

骤阻文闱密密关，不堪霖雨作新寒。暂违尘鞅閒还好，喜得朋簪静可安。樽俎不陈无过举，笑谈相酢有馀欢。共知佳节行相近，须把程文继日看。
和河南府倅程朝散缑氏僧舍题壁
作者：华镇
朝代：宋

尘机不动有余清，逸静孤飞在杳冥。
想得马头无限思，碧云随处见瑶屏。
和河南府倅程朝散缑氏僧舍题壁
作者：华镇
朝代：宋

尘机不动有馀清，逸静孤飞在杳冥。想得马头无限思，碧云随处见瑶屏。
和石太傅钱清僧舍围炉余时先往萧山不预其会
作者：华镇
朝代：宋

后进多年仰硕肤，相逢如恨日将晡。
懽怀想不辞醇酎，高论应须出大鑪。
丽藻旧钦梁上客，清风今识汉潜夫。
初惭不预芝兰列，和得阳春愧已无。
和石太傅钱清僧舍围炉余时先往萧山不预其会
作者：华镇
朝代：宋

后进多年仰硕肤，相逢如恨日将晡。欢怀想不辞醇酎，高论应须出大炉。丽藻旧钦梁上客，清风今识汉潜夫。初惭不预芝兰列，和得阳春愧已无。
和纯翁新秋夜雨
作者：华镇
朝代：宋
体裁：七言律诗

西风吹雨下天涯，还见萧疏八月期。筠簟惊秋初冷后，兰缸凝晕未吹时。谁人击节悲秋夜，几处停针念所思。此景多情吟不尽，何郎底事最先知。
和纯翁闻新雁
作者：华镇
朝代：宋

出门无绪看飞蓬，入夜还惊度早鸿。塞外长芦应已断，天涯尺素竟难通。青荧疏幌遮寒烬，窸窣高梧弄夕风。今夜只应攲枕后，梦魂随汝到江东。
和纯翁闻新雁
作者：华镇
朝代：宋

出门无绪看飞蓬，入夜还惊度早鸿。
塞外长芦应已断，天涯尺素竟难通。
青荧疏幌遮寒烬，窸窣高梧弄夕风。
今夜只应欹枕后，梦魂随汝到江东。
和通州李判官
作者：华镇
朝代：宋
体裁：七言排律

忆昔元丰第二春，叨陪逸驾预官论。频烦州县徒劳职，未报君亲罔极恩。居与莞蒲依海角，出随雁鹜走江村。闲心祇合寻三径，倦翼宁堪憩九门。羊枣幸占如养志，莱衣欣有唤翁孙。他时未免烦陶铸，只就同年丐漆园。
和都城春雪
作者：华镇
朝代：宋
体裁：七言律诗

六花飞压九街尘，应讶人间未觉春。天上楼台银作屋，云中车辂玉为轮。三秋狼戾盈仓兆，万国欢呼击壤辰。寂寞袁门烟火冷，未知谁是扣关人。
和都城腊日雪
作者：华镇
朝代：宋
体裁：七言律诗

同云为瑞上圆清，腊日飞花落帝城。双阙渐迷鸳瓦碧，九街匀罩曲尘轻。戴溪有月舟方远，袁巷无人路自平。却爱马卿词赋好，梁园一座尽知倾。
和陆彦则郊外初夏送客
作者：华镇
朝代：宋
体裁：七言律诗

红英落尽紫荷长，野岸阴阴暗绿杨。过眼芳菲浑似梦，感时情绪直如狂。江皋有客怀双佩，淮上逢人赋乘黄。顾我越吟方自苦，可堪别曲念江乡。
和陈尉见贻二首
作者：华镇
朝代：宋

画栋尘惊燕子来，芳郊时雨敛轻埃。须怜好景分明在，为把愁颜勉强开。仙客有情深赏物，新诗劝我且持杯。更言留得花王住，忍放韶光取次回。燕语莺啼次第新，柳绵花锦曲江滨。且将邂逅天涯客，共看芳妍海角春。须爱日添随日线，莫教花笑对花人。一杯随分休辞诉，况有清歌激绛唇。
和陈尉见贻二首·其一
作者：华镇
朝代：宋
体裁：七言律诗

画栋尘惊燕子来，芳郊时雨敛轻埃。须怜好景分明在，为把愁颜勉强开。仙客有情深赏物，新诗劝我且持杯。更言留得花王住，忍放韶光取次回。
和陈尉见贻二首·其二
作者：华镇
朝代：宋

燕语莺啼次第新，柳绵花锦曲江滨。且将邂逅天涯客，共看芳妍海角春。须爱日添随日线，莫教花笑对花人。一杯随分休辞诉，况有清歌激绛唇。
和陈尉见贻二首·其二
作者：华镇
朝代：宋

燕语鶑啼次第新，柳绵花锦曲江滨。
且将邂逅天涯客，共看芳妍海角春。
须爱日添随日线，莫教花笑对花人。
一杯随分休辞诉，况有清歌激绛唇。
和陈承事喜雨应祈见贺
作者：华镇
朝代：宋

空阶昨夜响淋漓，正是东皋渴雨时。蝼蚁未应能有感，乾坤自是本无私。已知协气通三壤，想见嘉禾秀两岐。更待秋冬高廪后，与君同赋誉尧诗。
和陈承事喜雨应祈见贺
作者：华镇
朝代：宋

空阶昨夜响淋漓，正是东皋渴雨时。
蝼蚁未应能有感，干坤自是本无私。
已知协气通三壤，想见嘉禾秀两岐。
更待秋冬高廪后，与君同赋誉尧诗。
和高邮监税李光道承务
作者：华镇
朝代：宋

论交未必须白头，邂逅相逢辖屡投。识似方诸能鉴物，言非萱草自忘忧。诗书已见勤追琢，筦库何妨暂滞留。但喜荒斋得佳咏，清风和气日休休。兰玉才华夙有芳，撝谦高韵慕循墙。风流自与迂疏厚，澹泊应须气味长。屡见清谈能破的，行看素业骤成章。日生鞅掌虽无尽，投隙当来语大方。
和高邮监税李光道承务·其一
作者：华镇
朝代：宋

论交未必须白头，邂逅相逢辖屡投。识似方诸能鉴物，言非萱草自忘忧。诗书已见勤追琢，筦库何妨暂滞留。但喜荒斋得佳咏，清风和气日休休。
和高邮监税李光道承务·其一
作者：华镇
朝代：宋

论交未必须白头，邂逅相逢辖屡投。
识似方诸能鉴物，言非蘐草自忘忧。
诗书已见勤追琢，筦库何妨暂滞留。
但喜荒斋得佳咏，清风和气日休休。
和高邮监税李光道承务·其二
作者：华镇
朝代：宋
体裁：七言律诗

兰玉才华夙有芳，撝谦高韵慕循墙。风流自与迂疏厚，澹泊应须气味长。屡见清谈能破的，行看素业骤成章。日生鞅掌虽无尽，投隙当来语大方。
咏古十六首
作者：华镇
朝代：宋

衮衣自美好，无能被猿猱。鶢鶋巢鲁门，恻怆临九牢。此物乃异类，珍华宜见逃。颍阳本无人，嗜好非羽毛。执心一何苦，用形一何劳。采薇代刍豢，刍豢气膻臊。饮水宁手掬，飘风声怒号。不慕黄屋尊，遗之如秋毫。道真固所重，无乃太嚣嚣。达士各有心，非志斯郁陶。饮河已盈腹，河流自滔滔。一枝傥可栖，云构如蓬蒿。适外皆长物，逐物非吾曹。如何市朝人，捐生竞锥刀。颓川无回波，始觉素风高。穆王有天下，王纲正齐肃。玉帛来万邦，明堂覆重屋。珠金严器皿，龙章粲华服。玉戚副朱干，英茎荐清曲。窈窕备嫔御，芳颜美如玉。文章穷制作，采色已繁缛。晚与化人游，清都暂经目。梦回顾人世，怆恨情不足。九重深且严，视若窘羁束。腐朽视玉石，膻恶生膏沐。倏起驾八骏，凌飞厉黄鹄。远寻西王母，高宴昆山麓。归来九庙荒，日暮歌黄竹。黄河天上来，一曲一千里。冯夷值海若，反顾忘秋水。通川不足多，支流宁复纪。大朴久已丧，群言乱如麻。儒墨及刑名，交流自名家。曲士殉所察，纷纷摘其华。伯阳究宗本，为言天地初。蟪蛄惊春秋，格言落玄虚。华颠困章句，强识家人书。长剑寄宝匣，往往夜鸣吼。芒针补弊履，虽贱不为丑。藏器贵有施，斯人自吾偶。汲汲出疆贽，皇皇丧家狗。无愧三宿行，未多沮溺耦。营丘执羔客，乃是射钩手。解缚履文陛，低颜亦含垢。鲁堂品藻中，茂实帝王后。君子当际会，所学问行否。南阳三顾日，不羡商岩叟。相期等钓璜，兹为兆熊后。宿将轻少年，前席亦何有。恢恢王景略，落落秦关右。周旋二十年，初心了无负。何必逐桓温，联翩东南走。松柏傥莫依，嵩岱皆培塿。昔在战国时，吴生固多奇。弱鲁偶以将，彊齐不能支。聿来守西河，纵横各有施。黔首乐无贰，财用日以滋。士卒思致命，官事咸允釐。韩赵既来宾，秦人怯东窥。魏郊昔多垒，中外安且熙。当时计其功，谁复相等夷。盛德乃不器，中智各有宜。由来秉国钧，不类提军绥。论列谩纷错，至当难重违。桓桓盖世气，低徊下卑辞。风云起幽朔，霜雪彫松桂。修竹实不华，猗梧惨憔悴。江汉凝以冱，醴泉更蒙蔽。鸾凤何所归，增击真良计。岐山尽禾黍，九成困惉懘。鸣矣后佳期，来仪爽幽契。乌鸢竞腐鼠，仰视惊高逝。众羽亦可怀，云飞屡回睨。猗嗟鲁先生，生后唐虞际。高华虽韡韡，硕果终幽翳。幅纸下聊城，片言挫秦锐。铦铓释纷难，未足论明哲。况复历下谈，微端本柔脆。时无豪杰士，横议喧鶗鴂。春冰薄轻绡，可耐秋阳熭。黍稷无恶种，方苞藉良农。淳化混无外，殊疆蔼同风。海滨昔未洽，盗弄潢池中。胜残无善政，矧日劳兵戎。龚叟达事变，嘉言契清衷。鈇锧何所施，钩锄日成功。鸡豚被封域，桑麻翳垣墉。天子念循良，召对明光宫。醉客雅轻事，临歧愿追从。厚意难重违，归轩相与同。终藉哲人语，清风傃渊冲。小人徇其末，所得竟无庸。君子喻其大，道义在所攻。联裾治水衡，迟暮何从容。鲋鱼在涸辙，所志斗升水。斗升不可得，安望长江鲤。朝登禹门浪，回首风雷起。高才忽细行，脱略外讥毁。乡闾不见容，县令邈难迩。悠然挹斗酒，西游咸阳市。一言悟时主，倾注超园绮。献纳无间言，经纶有馀美。平步蹑云汉，瞬息致千里。贾生终如遗，资用岂不伟。三圣赞拔茅，拔茅有连茹。四始咏鸣鹿，鸣鹿啸其类。性理傥可赏，微物在所贵。矧伊人伦秀，德輶自勤致。昔在世宗时，炎刘正昌炽。蒲轮聘枚叟，异人始麇至。郑生何慷慨，称荐天下士。嘉言美且闲，咀之有馀味。当朝尚趋和，浮沈在承意。囊括未足多，似忝司农位。独以推毂贤，千秋仰高义。周公亲吐握，事与田窦异。如何大将军，碌碌无所誉。功业虽可名，风流固多愧。吾爱袁东阳，才华自天性。注射溢飞泉，玲珑韵鸣磬。微吟傍牛渚，倾写江州听。珠联麟野韵，响答临歧赠。仓卒宣城辞，颠沛长沙咏。辞林骋高步，声华既明盛。不为桓公屈，高风更严劲。荣路何足论，清衷自如瑩。兴平昔丧乱，射狼恣吞攫。雄才卧南阳，盘桓寄云壑。良玉沽善价，高情无适莫。风云时会合，约束非纆索。萧公镇关中，守固惟筦钥。韩彭冒鸣镝，阃内非所度。成都偪仄地，草昧事参错。顾盼乾坤静，谈笑风霆作。东连紫髯公，北设渭滨略。灵源挹愈盈，英风际寥廓。明知不自假，高谈贵无怍。宿昔何所侔，夷吾暨燕乐。窫窳当九门，西山宝驺虞。鸱鸮集上林，丹穴巢鹓雏。奸雄始基搆，哲人晦良图。步兵偶叔末，整辔登蓬壶。身世委杯酒，不以礼法拘。长啸引鸣凤，新诗缀骊珠。慷慨临广武，感激恸穷途。所志岂方外，林下薄踟蹰。恢恢大雅人，矫矫真龙驹。宁愧苏门士，临刑据槁梧。秋阳铄金石，康庄昼如焚。乘轩及负荷，累足朝市门。挥汗散凌雨，腾埃播长云。隋珠弹黄雀，贵贱谁复论。安知北窗下，乃有羲皇人。高卧挹清风，翛然远世纷。绿琴寂繁奏，白醅漉纶巾。井水患甘旨，膏兰困明芬。何用结庐地，喧填走车轮。唐昔先天后，天步复清平。君王图治定，槐棘来群英。渭水亦投竿，莘原犹弃耕。丈夫敦志尚，不为轩冕轻。矫矫同州守，素风独峥嵘。慷慨论十事，激切观王明。献纳无迕言，始来歆大烹。富贵岂不念，直道思有行。驭者信所学，不为嬖奚更。况当秉国钧，见利难自倾。行己或可枉，乘轩何所荣。风虎既相从，云雷底光亨。开元及贞观，当日乃悬衡。至今夸毗人，闻风心骨惊。高柳何葱茜，袅袅章台端。眉叶荫紫极，条丝拂朱栏。何以谢松竹，挠弱惭岁寒。既乏贞固姿，枝叶何足观。小人殉利欲，俛仰如转丸。苟非社稷臣，祸患宁肯干。蒲山已归觐，黎阳尚盘桓。当时方寸地，明明赤如丹。飙举冠凌烟，腾芳臭如兰。一言失其所，功名两彫残。高帝论平阳，刘氏终以安。英公负文皇，武氏为世患。无忌问赵相，侯嬴起长叹。白首不可保，知人良独难。兰芷生幽薄，浥露搴华姿。芙容隔秋江，扁舟满江湄。丈夫抱材用，但愿君王知。宁生击牛角，载歌南山词。词终脱裋褐，缨佩暮萎蕤。人事非有定，斯言或难持。翩翩李将军，鸣弦压由基。馀威震戎虏，谈笑静边陲。桃李曾无言，嘉声满黄扉。心知堪万户，乃谓生匪时。烽火照甘泉，未能包虎皮。目视汉飞将，弃弃轻如遗。颇牧已黄土，忉忉勤缅思。如何中林士，坐视青云期。
咏古十六首·其一
作者：华镇
朝代：宋

衮衣自美好，无能被猿猱。鶢鶋巢鲁门，恻怆临九牢。此物乃异类，珍华宜见逃。颍阳本无人，嗜好非羽毛。执心一何苦，用形一何劳。采薇代刍豢，刍豢气膻臊。饮水宁手掬，飘风声怒号。不慕黄屋尊，遗之如秋毫。道真固所重，无乃太嚣嚣。达士各有心，非志斯郁陶。饮河已盈腹，河流自滔滔。一枝傥可栖，云构如蓬蒿。适外皆长物，逐物非吾曹。如何市朝人，捐生竞锥刀。颓川无回波，始觉素风高。
咏古十六首·其一
作者：华镇
朝代：宋

衮衣自美好，无能被猿猱。
鶢鶋巢鲁门，恻怆临九牢。
此物乃异类，珍华宜见逃。
颍阳本无人，嗜好非羽毛。
执心一何苦，用形一何劳。
采薇代刍豢，刍豢气膻臊。
饮水宁手掬，飘风声怒号。
不慕黄屋尊，遗之如秋毫。
道真固所重，无乃太嚣嚣。
达士各有心，非志斯鬰陶。
饮河已盈腹，河流自滔滔。
一枝傥可栖，云构如蓬蒿。
适外皆长物，逐物非吾曹。
如何市朝人，捐生竞锥刀。
颓川无回波，始觉素风高。
咏古十六首·其一一
作者：华镇
朝代：宋

兴平昔丧乱，射狼恣吞攫。
雄才卧南阳，盘桓寄云壑。
良玉沽善价，高情无适莫。
风云时会合，约束非纆索。
萧公镇关中，守固惟筦钥。
韩彭冒鸣镝，阃内非所度。
成都偪仄地，草昧事参错。
顾盼干坤静，谈笑风霆作。
东连紫髯公，北设渭滨略。
灵源挹愈盈，英风际寥廓。
明知不自假，高谈贵无怍。
宿昔何所侔，夷吾暨燕乐。
咏古十六首·其一三
作者：华镇
朝代：宋

秋阳铄金石，康庄昼如焚。
乘轩及负荷，累足朝市门。
挥汗散凌雨，腾埃播长云。
隋珠弹黄雀，贵贱谁復论。
安知北窗下，乃有羲皇人。
高卧挹清风，翛然远世纷。
绿琴寂繁奏，白醅漉纶巾。
井水患甘旨，膏兰困明芬。
何用结庐地，喧填走车轮。
咏古十六首·其一二
作者：华镇
朝代：宋

窫窳当九门，西山宝驺虞。
鸱鸮集上林，丹穴巢鹓雏。
姦雄始基构，哲人晦良图。
步兵偶叔末，整辔登蓬壶。
身世委杯酒，不以礼法拘。
长啸引鸣凤，新诗缀骊珠。
慷慨临广武，感激恸穷途。
所志岂方外，林下薄踟蹰。
恢恢大雅人，矫矫真龙驹。
宁愧苏门士，临刑据槁梧。
咏古十六首·其一五
作者：华镇
朝代：宋

高柳何葱蒨，袅袅章台端。
眉叶荫紫极，条丝拂朱栏。
何以谢松竹，挠弱惭岁寒。
既乏贞固姿，枝叶何足观。
小人殉利慾，俛仰如转丸。
苟非社稷臣，祸患宁肯干。
蒲山已归觐，黎阳尚盘桓。
当时方寸地，明明赤如丹。
飙举冠凌烟，腾芳臭如兰。
一言失其所，功名两雕残。
高帝论平阳，刘氏终以安。
英公负文皇，武氏为世患。
无忌问赵相，侯嬴起长叹。
白首不可保，知人良独难。
咏古十六首·其一六
作者：华镇
朝代：宋

兰芷生幽薄，浥露搴华姿。
芙容隔秋江，扁舟满江湄。
丈夫抱材用，但愿君王知。
宁生击牛角，载歌南山词。
词终脱裋褐，缨佩暮萎蕤。
人事非有定，斯言或难持。
翩翩李将军，鸣弦压由基。
余威震戎虏，谈笑静边陲。
桃李曾无言，嘉声满黄扉。
心知堪万户，乃谓生匪时。
烽火照甘泉，未能包虎皮。
目视汉飞将，弃弃轻如遗。
颇牧已黄土，忉忉勤缅思。
如何中林士，坐视青云期。
咏古十六首·其一四
作者：华镇
朝代：宋

唐昔先天后，天步復清平。
君王图治定，槐棘来羣英。
渭水亦投竿，莘原犹弃耕。
丈夫敦志尚，不为轩冕轻。
矫矫同州守，素风独峥嵘。
慷慨论十事，激切观王明。
献纳无迕言，始来歆大烹。
富贵岂不念，直道思有行。
驭者信所学，不为嬖奚更。
况当秉国钧，见利难自倾。
行己或可枉，乘轩何所荣。
风虎既相从，云雷底光亨。
开元及贞观，当日乃悬衡。
至今夸毗人，闻风心骨惊。
咏古十六首·其七
作者：华镇
朝代：宋

黍稷无恶种，方苞藉良农。
淳化混无外，殊疆蔼同风。
海滨昔未洽，盗弄潢池中。
胜残无善政，矧日劳兵戎。
龚叟达事变，嘉言契清衷。
鈇锧何所施，钩鉏日成功。
鷄豚被封域，桑麻翳垣墉。
天子念循良，召对明光宫。
醉客雅轻事，临歧愿追从。
厚意难重违，归轩相与同。
终藉哲人语，清风傃渊冲。
小人徇其末，所得竟无庸。
君子喻其大，道义在所攻。
联裾治水衡，迟暮何从容。
咏古十六首·其七
作者：华镇
朝代：宋

黍稷无恶种，方苞藉良农。淳化混无外，殊疆蔼同风。海滨昔未洽，盗弄潢池中。胜残无善政，矧日劳兵戎。龚叟达事变，嘉言契清衷。鈇锧何所施，钩锄日成功。鸡豚被封域，桑麻翳垣墉。天子念循良，召对明光宫。醉客雅轻事，临歧愿追从。厚意难重违，归轩相与同。终藉哲人语，清风傃渊冲。小人徇其末，所得竟无庸。君子喻其大，道义在所攻。联裾治水衡，迟暮何从容。
咏古十六首·其三
作者：华镇
朝代：宋

黄河天上来，一曲一千里。冯夷值海若，反顾忘秋水。通川不足多，支流宁复纪。大朴久已丧，群言乱如麻。儒墨及刑名，交流自名家。曲士殉所察，纷纷摘其华。伯阳究宗本，为言天地初。蟪蛄惊春秋，格言落玄虚。华颠困章句，强识家人书。
咏古十六首·其三
作者：华镇
朝代：宋

黄河天上来，一曲一千里。
冯夷值海若，反顾忘秋水。
通川不足多，支流宁復纪。
大朴久已丧，羣言乱如麻。
儒墨及刑名，交流自名家。
曲士殉所察，纷纷摘其华。
伯阳究宗本，为言天地初。
蟪蛄惊春秋，格言落玄虚。
华颠困章句，强识家人书。
咏古十六首·其九
作者：华镇
朝代：宋

三圣赞拔茅，拔茅有连茹。四始咏鸣鹿，鸣鹿啸其类。性理傥可赏，微物在所贵。矧伊人伦秀，德輶自勤致。昔在世宗时，炎刘正昌炽。蒲轮聘枚叟，异人始麇至。郑生何慷慨，称荐天下士。嘉言美且闲，咀之有馀味。当朝尚趋和，浮沈在承意。囊括未足多，似忝司农位。独以推毂贤，千秋仰高义。周公亲吐握，事与田窦异。如何大将军，碌碌无所誉。功业虽可名，风流固多愧。
咏古十六首·其九
作者：华镇
朝代：宋

三圣赞拔茅，拔茅有连茹。
四始咏鸣鹿，鸣鹿啸其类。
性理傥可赏，微物在所贵。
矧伊人伦秀，德輶自勤致。
昔在世宗时，炎刘正昌炽。
蒲轮聘枚叟，异人始麕至。
郑生何慷慨，称荐天下士。
嘉言美且闲，咀之有余味。
当朝尚趋和，浮沈在承意。
囊括未足多，似忝司农位。
独以推毂贤，千秋仰高义。
周公亲吐握，事与田窦异。
如何大将军，碌碌无所誉。
功业虽可名，风流固多愧。
咏古十六首·其二
作者：华镇
朝代：宋
体裁：古风

穆王有天下，王纲正齐肃。玉帛来万邦，明堂覆重屋。珠金严器皿，龙章粲华服。玉戚副朱干，英茎荐清曲。窈窕备嫔御，芳颜美如玉。文章穷制作，采色已繁缛。晚与化人游，清都暂经目。梦回顾人世，怆恨情不足。九重深且严，视若窘羁束。腐朽视玉石，膻恶生膏沐。倏起驾八骏，凌飞厉黄鹄。远寻西王母，高宴昆山麓。归来九庙荒，日暮歌黄竹。
咏古十六首·其五
作者：华镇
朝代：宋

昔在战国时，吴生固多奇。弱鲁偶以将，彊齐不能支。聿来守西河，纵横各有施。黔首乐无贰，财用日以滋。士卒思致命，官事咸允釐。韩赵既来宾，秦人怯东窥。魏郊昔多垒，中外安且熙。当时计其功，谁复相等夷。盛德乃不器，中智各有宜。由来秉国钧，不类提军绥。论列谩纷错，至当难重违。桓桓盖世气，低徊下卑辞。
咏古十六首·其五
作者：华镇
朝代：宋

昔在战国时，吴生固多奇。
弱鲁偶以将，彊齐不能支。
聿来守西河，纵横各有施。
黔首乐无贰，财用日以滋。
士卒思致命，官事咸允釐。
韩赵既来宾，秦人怯东窥。
魏郊昔多垒，中外安且熙。
当时计其功，谁復相等夷。
盛德乃不器，中智各有宜。
由来秉国钧，不类提军绥。
论列谩纷错，至当难重违。
桓桓盖世气，低徊下卑辞。
咏古十六首·其八
作者：华镇
朝代：宋

鲋鱼在涸辙，所志斗升水。
斗升不可得，安望长江鲤。
朝登禹门浪，回首风雷起。
高才忽细行，脱略外讥毁。
乡闾不见容，县令邈难迩。
悠然挹斗酒，西游咸阳市。
一言悟时主，倾注超园绮。
献纳无间言，经纶有余美。
平步蹑云汉，瞬息致千里。
贾生终如遗，资用岂不伟。
咏古十六首·其八
作者：华镇
朝代：宋

鲋鱼在涸辙，所志斗升水。斗升不可得，安望长江鲤。朝登禹门浪，回首风雷起。高才忽细行，脱略外讥毁。乡闾不见容，县令邈难迩。悠然挹斗酒，西游咸阳市。一言悟时主，倾注超园绮。献纳无间言，经纶有馀美。平步蹑云汉，瞬息致千里。贾生终如遗，资用岂不伟。
咏古十六首·其六
作者：华镇
朝代：宋

风云起幽朔，霜雪彫松桂。修竹实不华，猗梧惨憔悴。江汉凝以冱，醴泉更蒙蔽。鸾凤何所归，增击真良计。岐山尽禾黍，九成困惉懘。鸣矣后佳期，来仪爽幽契。乌鸢竞腐鼠，仰视惊高逝。众羽亦可怀，云飞屡回睨。猗嗟鲁先生，生后唐虞际。高华虽韡韡，硕果终幽翳。幅纸下聊城，片言挫秦锐。铦铓释纷难，未足论明哲。况复历下谈，微端本柔脆。时无豪杰士，横议喧鶗鴂。春冰薄轻绡，可耐秋阳熭。
咏古十六首·其六
作者：华镇
朝代：宋

风云起幽朔，霜雪雕松桂。
修竹实不华，猗梧惨憔悴。
江汉凝以冱，醴泉更蒙蔽。
鸾凤何所归，增击真良计。
岐山尽禾黍，九成困惉懘。
鸣矣后佳期，来仪爽幽契。
乌鸢竞腐鼠，仰视惊高逝。
众羽亦可怀，云飞屡回睨。
猗嗟鲁先生，生后唐虞际。
高华虽韡韡，硕果终幽翳。
幅纸下聊城，片言挫秦锐。
铦铓释纷难，未足论明哲。
况復历下谈，微端本柔脆。
时无豪杰士，横议喧鶗鴂。
春冰薄轻绡，可耐秋阳熭。
咏古十六首·其十
作者：华镇
朝代：宋

吾爱袁东阳，才华自天性。注射溢飞泉，玲珑韵鸣磬。微吟傍牛渚，倾写江州听。珠联麟野韵，响答临歧赠。仓卒宣城辞，颠沛长沙咏。辞林骋高步，声华既明盛。不为桓公屈，高风更严劲。荣路何足论，清衷自如瑩。
咏古十六首·其十
作者：华镇
朝代：宋
体裁：古风

吾爱袁东阳，才华自天性。注射溢飞泉，玲珑韵鸣磬。微吟傍牛渚，倾写江州听。珠联麟野韵，响答临歧赠。仓卒宣城辞，颠沛长沙咏。辞林骋高步，声华既明盛。不为桓公屈，高风更严劲。荣路何足论，清衷自如莹。
咏古十六首·其十一
作者：华镇
朝代：宋

兴平昔丧乱，射狼恣吞攫。雄才卧南阳，盘桓寄云壑。良玉沽善价，高情无适莫。风云时会合，约束非纆索。萧公镇关中，守固惟筦钥。韩彭冒鸣镝，阃内非所度。成都偪仄地，草昧事参错。顾盼乾坤静，谈笑风霆作。东连紫髯公，北设渭滨略。灵源挹愈盈，英风际寥廓。明知不自假，高谈贵无怍。宿昔何所侔，夷吾暨燕乐。
咏古十六首·其十三
作者：华镇
朝代：宋

秋阳铄金石，康庄昼如焚。乘轩及负荷，累足朝市门。挥汗散凌雨，腾埃播长云。隋珠弹黄雀，贵贱谁复论。安知北窗下，乃有羲皇人。高卧挹清风，翛然远世纷。绿琴寂繁奏，白醅漉纶巾。井水患甘旨，膏兰困明芬。何用结庐地，喧填走车轮。
咏古十六首·其十二
作者：华镇
朝代：宋

窫窳当九门，西山宝驺虞。鸱鸮集上林，丹穴巢鹓雏。奸雄始基搆，哲人晦良图。步兵偶叔末，整辔登蓬壶。身世委杯酒，不以礼法拘。长啸引鸣凤，新诗缀骊珠。慷慨临广武，感激恸穷途。所志岂方外，林下薄踟蹰。恢恢大雅人，矫矫真龙驹。宁愧苏门士，临刑据槁梧。
咏古十六首·其十五
作者：华镇
朝代：宋

高柳何葱茜，袅袅章台端。眉叶荫紫极，条丝拂朱栏。何以谢松竹，挠弱惭岁寒。既乏贞固姿，枝叶何足观。小人殉利欲，俛仰如转丸。苟非社稷臣，祸患宁肯干。蒲山已归觐，黎阳尚盘桓。当时方寸地，明明赤如丹。飙举冠凌烟，腾芳臭如兰。一言失其所，功名两彫残。高帝论平阳，刘氏终以安。英公负文皇，武氏为世患。无忌问赵相，侯嬴起长叹。白首不可保，知人良独难。
咏古十六首·其十六
作者：华镇
朝代：宋

兰芷生幽薄，浥露搴华姿。芙容隔秋江，扁舟满江湄。丈夫抱材用，但愿君王知。宁生击牛角，载歌南山词。词终脱裋褐，缨佩暮萎蕤。人事非有定，斯言或难持。翩翩李将军，鸣弦压由基。馀威震戎虏，谈笑静边陲。桃李曾无言，嘉声满黄扉。心知堪万户，乃谓生匪时。烽火照甘泉，未能包虎皮。目视汉飞将，弃弃轻如遗。颇牧已黄土，忉忉勤缅思。如何中林士，坐视青云期。
咏古十六首·其十四
作者：华镇
朝代：宋

唐昔先天后，天步复清平。君王图治定，槐棘来群英。渭水亦投竿，莘原犹弃耕。丈夫敦志尚，不为轩冕轻。矫矫同州守，素风独峥嵘。慷慨论十事，激切观王明。献纳无迕言，始来歆大烹。富贵岂不念，直道思有行。驭者信所学，不为嬖奚更。况当秉国钧，见利难自倾。行己或可枉，乘轩何所荣。风虎既相从，云雷底光亨。开元及贞观，当日乃悬衡。至今夸毗人，闻风心骨惊。
咏古十六首·其四
作者：华镇
朝代：宋

长剑寄宝匣，往往夜鸣吼。
芒针补弊履，虽贱不为丑。
藏器贵有施，斯人自吾偶。
汲汲出疆贽，皇皇丧家狗。
无愧三宿行，未多沮溺耦。
营丘执羔客，乃是射鈎手。
解缚履文陛，低颜亦含垢。
鲁堂品藻中，茂实帝王后。
君子当际会，所学问行否。
南阳三顾日，不羡商岩叟。
相期等钓璜，兹为兆熊后。
宿将轻少年，前席亦何有。
恢恢王景略，落落秦关右。
周旋二十年，初心了无负。
何必逐桓温，联翩东南走。
松栢傥莫依，嵩岱皆培塿。
咏古十六首·其四
作者：华镇
朝代：宋

长剑寄宝匣，往往夜鸣吼。芒针补弊履，虽贱不为丑。藏器贵有施，斯人自吾偶。汲汲出疆贽，皇皇丧家狗。无愧三宿行，未多沮溺耦。营丘执羔客，乃是射钩手。解缚履文陛，低颜亦含垢。鲁堂品藻中，茂实帝王后。君子当际会，所学问行否。南阳三顾日，不羡商岩叟。相期等钓璜，兹为兆熊后。宿将轻少年，前席亦何有。恢恢王景略，落落秦关右。周旋二十年，初心了无负。何必逐桓温，联翩东南走。松柏傥莫依，嵩岱皆培塿。
咏西施
作者：华镇
朝代：宋

浣纱溪上浣纱女，野服山花照寒水。含嚬惨淡不胜愁，犹使东邻骇西里。山鸟渊鱼无定识，俯见潜逃仰惊起。矜花眷月春复秋，长恐朱颜成暮齿。君王抡选入吴宫，吴宫寂寞无桃李。芙容一笑君意倾，宰嚭言行子胥死。姑苏台榭游麋鹿，阖闾城阙生荆杞。蛾眉倩盼应自成，筑宫教习胡能美。当时掩抑无人顾，今日为君除国耻。君莫怪騄骥盐车弭耳时，谁人不作驽骀比。
咏西施
作者：华镇
朝代：宋

浣纱溪上浣纱女，野服山花照寒水。
含嚬惨淡不胜愁，犹使东邻骇西里。
山鸟渊鱼无定识，俯见潜逃仰惊起。
矜花睠月春復秋，长恐朱颜成暮齿。
君王抡选入吴宫，吴宫寂寞无桃李。
芙容一笑君意倾，宰嚭言行子胥死。
姑苏台榭游麋鹿，阖闾城阙生荆杞。
蛾眉倩盼应自成，筑宫教习胡能美。
当时掩抑无人顾，今日为君除国耻。
君莫怪騄骥盐车弭耳时，谁人不作驽骀比。
四海
作者：华镇
朝代：宋

四海田庐自有余，置锥无地欲尤谁。
鹪鹩莫厌一枝少，更有寄巢无一枝。
四海
作者：华镇
朝代：宋

四海田庐自有馀，置锥无地欲尤谁。鹪鹩莫厌一枝少，更有寄巢无一枝。
失题
作者：华镇
朝代：宋

暑往寒来春复秋，东西南北一萍浮。吴钩越剑虽常淬，梁苑秦关祇浪游。场屋同盟多列鼎，乡闾小子亦封侯。十年窗下劳萤雪，今日明时漫白头。分宜浪迹学希夷，岂合将身涉事为。无外纵知皆是幻，有中宁免强随时。懒于中散人谁觉，贫过原思已自知。若有一廛容定省，肯将尘鞅自羁縻。
失题
作者：华镇
朝代：宋

蜂须萎蕤花脱萼，粉蝶流莺何处著。暖融密卷玉为椽，一点明星坐中落。猩唇血重鲛绡薄，百出宝莲金钿错。蕙兰不断起长烟，馀香随风度罗幕。天阶漫激鸣签响，壶中不夜春常若。何人天外引长绳，刚愁日下西山脚。
失题
作者：华镇
朝代：宋

蜂鬚萎蕤花脱萼，粉蝶流鶑何处着。
暖融密卷玉为椽，一点明星坐中落。
猩唇血重鲛绡薄，百出宝莲金钿错。
蕙兰不断起长烟，余香随风度罗幕。
天阶漫激鸣籤响，壶中不夜春常若。
何人天外引长绳，刚愁日下西山脚。
失题·其一
作者：华镇
朝代：宋

暑往寒来春复秋，东西南北一萍浮。吴钩越剑虽常淬，梁苑秦关祇浪游。场屋同盟多列鼎，乡闾小子亦封侯。十年窗下劳萤雪，今日明时漫白头。
失题·其一
作者：华镇
朝代：宋

暑往寒来春復秋，东西南北一萍浮。
吴鈎越剑虽常淬，梁苑秦关祇浪游。
场屋同盟多列鼎，乡闾小子亦封侯。
十年窗下劳萤雪，今日明时漫白头。
失题·其二
作者：华镇
朝代：宋
体裁：七言律诗

分宜浪迹学希夷，岂合将身涉事为。无外纵知皆是幻，有中宁免强随时。懒于中散人谁觉，贫过原思已自知。若有一廛容定省，肯将尘鞅自羁縻。
奉酬刘令见怀
作者：华镇
朝代：宋
体裁：七言律诗

世路差池懒自嗟，眼前随分过年华。山中寻药援青嶂，海上将鸥踏浅沙。怀旧爱君交态厚，题诗寄我素封斜。争知节物随人冷，十月东篱未有花。
如意院井诗二首
作者：华镇
朝代：宋

太平兴国古佛刹，小院得名如意轮。何人默识原地脉，凿井正会甘泉津。阔容三尺白银瓮，深可二丈青丝缗。夏凉未觉冰雪冷，味美不啻醍醐珍。寺僧知爱不忍惜，汲引无间都城人。鸣钟声歇更漏促，天鸡初报扶桑晨。侧肩接足负担者，排闼争凑苍苔唇。丝瓶上下掉孔急，语笑嘈杂春雷振。永日迢迢既云暮，健夫噏噏皆嚬呻。万人已喜用周给，一泓依旧清奫沦。井德本来无得丧，居迁乃见井有仁。深穿阔甃世不少，闻名索实多非真。潢污方集已登干，骄阳未久先飞尘。盈虚既与阴晴变，安用华屋床雕银。崇宁元年五六月，僦居偶在寺井滨。曾经畏日曝累朔，亦见霖雨倾弥旬。碧痕澄澄古甃上，消长不改苍龙鳞。莫嫌营置近阛阓，莫厌资取多纷纶。深院无人辘轳静，焉知此井常清新。
如意院井诗二首·其一
作者：华镇
朝代：宋

太平兴国古佛刹，小院得名如意轮。何人默识原地脉，凿井正会甘泉津。阔容三尺白银瓮，深可二丈青丝缗。夏凉未觉冰雪冷，味美不啻醍醐珍。寺僧知爱不忍惜，汲引无间都城人。鸣钟声歇更漏促，天鸡初报扶桑晨。侧肩接足负担者，排闼争凑苍苔唇。丝瓶上下掉孔急，语笑嘈杂春雷振。永日迢迢既云暮，健夫噏噏皆嚬呻。万人已喜用周给，一泓依旧清奫沦。
如意院井诗二首·其一
作者：华镇
朝代：宋

太平兴国古佛剎，小院得名如意轮。
何人默识原地脉，凿井正会甘泉津。
阔容三尺白银罋，深可二丈青丝缗。
夏凉未觉冰雪冷，味美不啻醍醐珍。
寺僧知爱不忍惜，汲引无间都城人。
鸣钟声歇更漏促，天鸡初报扶桑晨。
侧肩接足负担者，排闼争凑苍苔唇。
丝瓶上下掉孔急，语笑嘈杂春雷振。
永日迢迢既云暮，健夫噏噏皆嚬呻。
万人已喜用周给，一泓依旧清奫沦。
如意院井诗二首·其二
作者：华镇
朝代：宋
体裁：古风

井德本来无得丧，居迁乃见井有仁。深穿阔甃世不少，闻名索实多非真。潢污方集已登干，骄阳未久先飞尘。盈虚既与阴晴变，安用华屋床雕银。崇宁元年五六月，僦居偶在寺井滨。曾经畏日曝累朔，亦见霖雨倾弥旬。碧痕澄澄古甃上，消长不改苍龙鳞。莫嫌营置近阛阓，莫厌资取多纷纶。深院无人辘轳静，焉知此井常清新。
宝墨堂
作者：华镇
朝代：宋

堂有颜公石，辞墨真世宝。
圆润屈银鈎，淳华掞春藻。
忠义昔所服，文艺久弥好。
至今有识人，抚卷惜元老。
宝墨堂
作者：华镇
朝代：宋

堂有颜公石，辞墨真世宝。圆润屈银钩，淳华掞春藻。忠义昔所服，文艺久弥好。至今有识人，抚卷惜元老。
宣化道上望钟山
作者：华镇
朝代：宋
体裁：七言绝句

望外江山千万重，北山秀气冠江东。可怜秋月澄明夜，怨鹤长悲蕙帐空。
宫使蔡太师寿诗
作者：华镇
朝代：宋
体裁：七言排律

天贻真宰赞重熙，何日来符命世期。五夜燕游元夕后，三阳交泰上春时。维师事业前无吕，先觉心灵世有伊。首斡化机熙帝载，暂休祠馆动民思。和羹终付盐梅手，仗节难稽柱石姿。华屋早开丞相第，衮衣新赋我公诗。缃桃满院光风转，素李成蹊淑景迟。鼎席具瞻何所愿，祝公眉寿等莲龟。
宿西禅寺诗
作者：华镇
朝代：宋
体裁：七言律诗

湖湘跋涉今犹近，淮海漂流昔早曾。扰扰未能逃鞅掌，星星祇见变鬅鬙。驱车旷野犹飞雪，税驾閒窗已上灯。瓶锡不移缘累息，须知人世尽输僧。
宿道林寺诗
作者：华镇
朝代：宋

钲鼓远轰填，旌旗近凌乱。兰棹截波舣，肩舆傍山转。白羽映尘举，乌纱倚风岸。揆才非阿都，托乘陪中散。暝投萧寺迥，路入修林茜。清谈曾未既，长夜已踰半。周旋仰陂量，眄睐惭沟断。欲倚青云披，轻歌白石烂。高风生夜壑，长松响幽涧。秉烛访陈迹，辞墨叠壮观。缨蕤虽未濯，心目欣已浣。文奇楚招些，迹异元郎漫。初惊冰玉违，已见珠玑璨。临池名草圣，天台得才冠。兼资古所稀，荐遇世尤愿。琳琅鼓馀韵，蛟虬走芳翰。诣绝雅无伦，神变敏如幻。规为到古始，气槩起消懦。须知赵璧贵，祗借秦人玩。吟想情有馀，言终屡增叹。
宿道林寺诗
作者：华镇
朝代：宋

钲鼓远轰填，旌旗近凌乱。
兰棹截波舣，肩舆傍山转。
白羽映尘举，乌纱倚风岸。
揆才非阿都，託乘陪中散。
暝投萧寺迥，路入修林蒨。
清谈曾未既，长夜已踰半。
周旋仰陂量，眄睐惭沟断。
欲倚青云披，轻歌白石烂。
高风生夜壑，长松响幽涧。
秉烛访陈迹，辞墨迭壮观。
缨蕤虽未濯，心目欣已浣。
文奇楚招些，迹异元郎漫。
初惊冰玉违，已见珠玑璨。
临池名草圣，天台得才冠。
兼资古所稀，荐遇世尤愿。
琳琅鼓余韵，蛟虬走芳翰。
诣绝雅无伦，神变敏如幻。
规为到古始，气槩起消懦。
须知赵璧贵，祗借秦人玩。
吟想情有余，言终屡增叹。
寄焦公泽
作者：华镇
朝代：宋

身世旋蓬转，年华激矢忙。
漂流轻楚越，契阔易参商。
窃预三千日，行几二十霜。
金声留逸响，玉润有余光。
仕路虽叨践，心蹊未敢荒。
轩昂遗俗物，感激企前芳。
燕雀惊鸿鹄，鸱鸢吓凤凰。
倾都无孟子，通国毁匡章。
曾席虽云远，韩门未见忘。
铄金频减价，投杼几循墙。
素履微难任，流言众觉强。
箴言曾展转，攻鼓或相将。
睠想周宾裔，来居禹计乡。
一门如旅燕，三世寄飞梁。
何地逢遗秉，谁垣有树桑。
釜鱼时肖范，储石每矜扬。
儒术资斑见，乡评假寸长。
芹藜经伏腊，苹藻备烝尝。
纻絮亏冬褐，丹铅薄晓妆。
晚蝉无重翼，瀌雪有骄阳。
唐彀虚曾入，齐飞宛未翔。
十年劳俛仰，三釜足凄凉。
怀刺终思重，车尘旧耻望。
有惭猗顿富，徒效老莱装。
曲表求端影，奔车倚怒螳。
力微甘黾勉，道拙分摧藏。
好恶乡人僻，风波世路常。
棘薪今合重，瓜蔓昔还伤。
颊舌知无补，丝桐或可量。
未教轻割席，庶復许升堂。
寄焦公泽
作者：华镇
朝代：宋
体裁：五言排律

身世旋蓬转，年华激矢忙。漂流轻楚越，契阔易参商。窃预三千日，行几二十霜。金声留逸响，玉润有馀光。仕路虽叨践，心蹊未敢荒。轩昂遗俗物，感激企前芳。燕雀惊鸿鹄，鸱鸢吓凤凰。倾都无孟子，通国毁匡章。曾席虽云远，韩门未见忘。铄金频减价，投杼几循墙。素履微难任，流言众觉强。箴言曾展转，攻鼓或相将。眷想周宾裔，来居禹计乡。一门如旅燕，三世寄飞梁。何地逢遗秉，谁垣有树桑。釜鱼时肖范，储石每矜扬。儒术资斑见，乡评假寸长。芹藜经伏腊，蘋藻备烝尝。纻絮亏冬褐，丹铅薄晓妆。晚蝉无重翼，瀌雪有骄阳。唐彀虚曾入，齐飞宛未翔。十年劳俛仰，三釜足凄凉。怀刺终思重，车尘旧耻望。有惭猗顿富，徒效老莱装。曲表求端影，奔车倚怒螳。力微甘黾勉，道拙分摧藏。好恶乡人僻，风波世路常。棘薪今合重，瓜蔓昔还伤。颊舌知无补，丝桐或可量。未教轻割席，庶复许升堂。
寄焦公泽
作者：华镇
朝代：宋

身世旋蓬转，年华激矢忙。漂流轻楚越，契阔易参商。窃预三千日，行几二十霜。金声留逸响，玉润有馀光。仕路虽叨践，心蹊未敢荒。轩昂遗俗物，感激企前芳。燕雀惊鸿鹄，鸱鸢嚇凤凰。倾都无孟子，通国毁匡章。曾席虽云远，韩门未见忘。铄金频减价，投杼几循墙。素履微难任，流言众觉强。箴言曾展转，攻鼓或相将。眷想周宾裔，来居禹计乡。一门如旅燕，三世寄飞梁。何地逢遗秉，谁垣有树桑。釜鱼时肖范，储石每矜扬。儒术资斑见，乡评假寸长。芹藜经伏腊，蘋藻备烝尝。纻絮亏冬褐，丹铅薄晓妆。晚蝉无重翼，瀌雪有骄阳。唐彀虚曾入，齐飞宛未翔。十年劳俛仰，三釜足凄凉。怀刺终思重，车尘旧耻望。有惭猗顿富，徒效老莱装。曲表求端影，奔车倚怒螳。力微甘黾勉，道拙分摧藏。好恶乡人僻，风波世路常。棘薪今合重，瓜蔓昔还伤。颊舌知无补，丝桐或可量。未教轻割席，庶复许升堂。
寄赠永嘉郑先生
作者：华镇
朝代：宋
体裁：古风

荥阳人物世仍有，文雅风流传巳久。广文独步天宝年，才名曾在诸公右。新诗高陪屈宋游，神翰远与钟王偶。更觉丹青到微妙，独将造化争妍丑。一封入奏蓬莱宫，三绝题自君王手。当时盛事虽云远，今日高风曾未朽。亲逢夫子沧海头，重起清芬百年后。倦游不肯依梁苑，尚德自甘耕谷口。方外聪明已木鸡，人间事变皆刍狗。子云寂寞守儋石，靖节轩昂遗五斗。不试惟令曲艺工，久幽更觉机神厚。诗情渺与江湘迥，画笔能教鬼神走。论工子建已知亲，较胜长康未应负。所嗟藻鉴阔楚越，犹使佳名在林薮。邂逅虽知近岩壑，栖迟尚苦拘尘垢。明明冰玉长在怀，望望烟霞屡骧首。何日倾心听诵诗，他时洗眼看挥帚。狂歌且寄草堂客，佳句终惭杜陵叟。
密雨
作者：华镇
朝代：宋
体裁：五言律诗

昨夜好风月，须明陟路岐。阴云生陇上，密雨满天涯。岂患泥涂恶，难堪仆马疲。却愁期会失，心绪乱如丝。
寿柯运使
作者：华镇
朝代：宋

九十韶光才十九，高门曾是弄瑶璋。熊罴梦寐当时吉，龟鹤年龄此日长。刘晏已知丰外计，曹参行见趣归装。更看德善流芳处，济济斑衣满画堂。晓来迟日上高堂，珠箔玲珑锦席张。玉斝腾波行旨酒，金炉生穗起真香。融融喜气凝庭户，拂拂歌尘下栋梁。许步桃蹊无以报，但祈眉寿献篇章。
寿柯运使·其一
作者：华镇
朝代：宋

九十韶光才十九，高门曾是弄瑶璋。熊罴梦寐当时吉，龟鹤年龄此日长。刘晏已知丰外计，曹参行见趣归装。更看德善流芳处，济济斑衣满画堂。
寿柯运使·其一
作者：华镇
朝代：宋

九十韶光纔十九，高门曾是弄瑶璋。
熊罴梦寐当时吉，龟鹤年龄此日长。
刘晏已知丰外计，曹参行见趣归装。
更看德善流芳处，济济斑衣满画堂。
寿柯运使·其二
作者：华镇
朝代：宋
体裁：七言律诗

晓来迟日上高堂，珠箔玲珑锦席张。玉斝腾波行旨酒，金炉生穗起真香。融融喜气凝庭户，拂拂歌尘下栋梁。许步桃蹊无以报，但祈眉寿献篇章。
寿潭帅李金部二首
作者：华镇
朝代：宋

庆绪绵绵嗣伯阳，何时熊梦契嘉祥。月低蓂荚光犹满，风入林钟景正长。出去怀金参九列，归来画乃得三湘。遥知当日瞻佳气，还似兹辰赌寿香。汎汎薰风入舜弦，西楼晚月十分圆。悬弧门下占祥日，仗节湘南出师年。善诵咏歌盈玉叶，寿觞频举倒金莲。紫泥褒诏知非晚，行看双旌上日边。
寿潭帅李金部二首·其一
作者：华镇
朝代：宋
体裁：七言律诗

庆绪绵绵嗣伯阳，何时熊梦契嘉祥。月低蓂荚光犹满，风入林钟景正长。出去怀金参九列，归来画乃得三湘。遥知当日瞻佳气，还似兹辰赌寿香。
寿潭帅李金部二首·其二
作者：华镇
朝代：宋

汎汎薰风入舜弦，西楼晚月十分圆。悬弧门下占祥日，仗节湘南出师年。善诵咏歌盈玉叶，寿觞频举倒金莲。紫泥褒诏知非晚，行看双旌上日边。
寿潭帅李金部二首·其二
作者：华镇
朝代：宋

泛泛熏风入舜弦，西楼晚月十分圆。
悬弧门下占祥日，仗节湘南出师年。
善诵咏歌盈玉叶，寿觞频举倒金莲。
紫泥褒诏知非晚，行看双旌上日边。
寿蔡大资
作者：华镇
朝代：宋

岩岩巨镇瞻维岳，落落乔松栋干姿。物外风神时远鹤，几先识断世元龟。还逢周寝占熊旦，恰是商岩肖象时。愿酝东溟为寿酒，一年一献一瑶卮。
寿蔡大资
作者：华镇
朝代：宋

岩岩巨镇瞻维岳，落落乔松栋干姿。
物外风神时远鹤，几先识断世元龟。
还逢周寝占熊旦，恰是商岩肖象时。
愿醖东溟为寿酒，一年一献一瑶巵。
寿蔡大资
作者：华镇
朝代：宋

德绪先流庆，高门早诞贤。
星杓方历次，羲驭欲周天。
博大天殊禀，高明道有传。
逢原从左右，中礼在周旋。
网辖提携早，枢机委寄专。
先猷重有作，庙筭远无前。
避宠辞帷幄，分华出涧瀍。
条流图外事，谈笑握中权。
吏胆销精密，民心适静便。
旆閒清洛日，牙耸碧嵩烟。
世路观无迹，神机体善渊。
弦歌随绛帐，笔削起韦编。
已觉留司久，弥增注想坚。
钧衡终所倚，衮绣伫来还。
今日知祈祷，灵椿比大年。
寿蔡大资
作者：华镇
朝代：宋

德绪先流庆，高门早诞贤。星杓方历次，羲驭欲周天。博大天殊禀，高明道有传。逢原从左右，中礼在周旋。网辖提携早，枢机委寄专。先猷重有作，庙算远无前。避宠辞帷幄，分华出涧瀍。条流图外事，谈笑握中权。吏胆销精密，民心适静便。旆閒清洛日，牙耸碧嵩烟。世路观无迹，神机体善渊。弦歌随绛帐，笔削起韦编。已觉留司久，弥增注想坚。钧衡终所倚，衮绣伫来还。今日知祈祷，灵椿比大年。
寿蔡大资留守
作者：华镇
朝代：宋

四气成功月，三阳得数辰。昴星还辅汉，崧岳复生申。事业乘时会，心源体道真。燕来新赐第，相贺八千春。
寿蔡大资留守
作者：华镇
朝代：宋

四气成功月，三阳得数辰。
昴星还辅汉，崧岳復生申。
事业乘时会，心源体道真。
燕来新赐第，相贺八千春。
寿顾侍郎
作者：华镇
朝代：宋
体裁：七言律诗

应钟司序两旬时，台座光凝照水湄。善庆远归三俊后，哲人来副半千期。澄波渺渺韬洪量，乔岳棱棱挺异姿。早晚钧衡调燮去，凤池当见老莲龟。
小院
作者：华镇
朝代：宋

小院无经过，虚庭窈深幽。
高堂昼晴永，朱箔上银鈎。
文砌桐花落，碧瓦烟光流。
交疏静丹绮，飞梁架青虬。
流鶑自睍睆，好音暂迟留。
小院
作者：华镇
朝代：宋

小院无经过，虚庭窈深幽。高堂昼晴永，朱箔上银钩。文砌桐花落，碧瓦烟光流。交疏静丹绮，飞梁架青虬。流莺自睍睆，好音暂迟留。
岳麓寺
作者：华镇
朝代：宋
体裁：五言律诗

衡岳到江尽，招提岳秀中。飞楼上乔木，清梵俯冥鸿。鹤去泉犹在，台存法更雄。望终三楚胜，清兴迥无穷。
峄阳孤桐
作者：华镇
朝代：宋

大乐潜生气，徐方暗结融。峄阳钟异物，山木得孤桐。特干千寻耸，清阴十亩丰。夜声通渤澥，午影到崆峒。雨露偏垂德，阴阳曲致工。和音来象外，懿质孕区中。不羡樗无用，常卑桂有丛。人期瞻舜日，自信达尧聪。动植奚难感，神明庶可通。铿锵虽固有，剪拂未曾蒙。合梓才知美，弦丝乃见功。名尝叨禹纪，材实待夔攻。埋没如邕爨，栽培异楚宫。山禽曾不识，丹凤每来同。沆瀣凝朝气，沧凉汎晓曈。发扬羞谷黍，疏散愧江枫。誓与箫韶并，宁随历草空。傥教承搏拊，焉敢避磨砻。功用施清庙，声华发大东。知音何以报，愿为奏南风。
峄阳孤桐
作者：华镇
朝代：宋

大乐潜生气，徐方暗结融。
峄阳钟异物，山木得孤桐。
特干千寻耸，清阴十亩丰。
夜声通渤澥，午影到崆峒。
雨露偏垂德，阴阳曲致工。
和音来象外，懿质孕区中。
不羡樗无用，常卑桂有丛。
人期瞻舜日，自信达尧聪。
动植奚难感，神明庶可通。
铿锵虽固有，翦拂未曾蒙。
合梓纔知美，弦丝乃见功。
名尝叨禹纪，材实待夔攻。
埋没如邕爨，栽培异楚宫。
山禽曾不识，丹凤每来同。
沆瀣凝朝气，沧凉泛晓曈。
发扬羞谷黍，疏散愧江枫。
誓与箫韶并，宁随历草空。
傥教承搏拊，焉敢避磨礲。
功用施清庙，声华发大东。
知音何以报，愿为奏南风。
崇宁元年五月十六日天汉桥月下閒步
作者：华镇
朝代：宋

閒来步月上银潢，天宇无尘夜色凉。双阙高寻佳气耸，三街平衬绿槐长。沈沈琳馆东西迥，袅袅珠楼左右光。归去不须寻蜀客，莫教知到斗牛傍。
崇宁元年五月十六日天汉桥月下閒步
作者：华镇
朝代：宋

閒来步月上银潢，天宇无尘夜色凉。
双阙高寻佳气耸，三街平衬绿槐长。
沈沈琳馆东西迥，褭褭珠楼左右光。
归去不须寻蜀客，莫教知到斗牛傍。
巫山神女诗
作者：华镇
朝代：宋
体裁：古风

巫娥美无度，绰约姑射伦。冰雪照肌骨，被服丹霞裙。兰膏皆臭腐，天香有清芬。手提瑶华枝，乘鸾弄氤氲。缅邈相光彩，杳然丧尘纷。楚王梦见之，三岁情如醺。伊人竟何许，宛在阳台下。宋生未见称，朝暮自云雨。
广述二首
作者：华镇
朝代：宋

茫茫太行道，日侧啸彫虎。天明落槛阱，迥失山林阻。摇尾仰视人，意态已如鼠。乌鹊竟何为，俛咮噪而聚。高明人共畏，鳏寡世所侮。丈夫气如霜，所贵摧强禦。埋轮斥豺狼，不待梁冀死。长孺戒李息，张汤方遇主。古人耻低徊，吐茹两不武。真节一朝奋，千载羞莽卤。兹人不可见，兹事乃近古。三复清风诗，永怀仲山甫。飘风入阊阖，九陌起黄埃。馺遝振鸣珂，驰驱东西来。侧足凑高明，珠箔为褰开。附会崇岳友，沮誉牛李侪。倾侧竞姿媚，谈笑足诙谐。朝为道旁客，暮为廊庙才。如何首阳人，怅望黄金台。所得竟斗筲，回首良可哀。安见郑子真，谷口日徘徊。嘉声满朝野，何用苦自媒。
广述二首·其一
作者：华镇
朝代：宋

茫茫太行道，日侧啸彫虎。天明落槛阱，迥失山林阻。摇尾仰视人，意态已如鼠。乌鹊竟何为，俛咮噪而聚。高明人共畏，鳏寡世所侮。丈夫气如霜，所贵摧强禦。埋轮斥豺狼，不待梁冀死。长孺戒李息，张汤方遇主。古人耻低徊，吐茹两不武。真节一朝奋，千载羞莽卤。兹人不可见，兹事乃近古。三复清风诗，永怀仲山甫。
广述二首·其一
作者：华镇
朝代：宋

茫茫太行道，日侧啸雕虎。
天明落槛穽，迥失山林阻。
摇尾仰视人，意态已如鼠。
乌鹊竟何为，俛咮噪而聚。
高明人共畏，鳏寡世所侮。
丈夫气如霜，所贵摧强御。
埋轮斥豺狼，不待梁冀死。
长孺戒李息，张汤方遇主。
古人耻低徊，吐茹两不武。
真节一朝奋，千载羞莽卤。
兹人不可见，兹事乃近古。
三復清风诗，永怀仲山甫。
广述二首·其二
作者：华镇
朝代：宋

飘风入阊阖，九陌起黄埃。
馺沓振鸣珂，驰驱东西来。
侧足凑高明，珠箔为褰开。
附会崇岳友，沮誉牛李侪。
倾侧竞姿媚，谈笑足诙谐。
朝为道旁客，暮为廊庙才。
如何首阳人，怅望黄金台。
所得竟斗筲，回首良可哀。
安见郑子真，谷口日徘徊。
嘉声满朝野，何用苦自媒。
广述二首·其二
作者：华镇
朝代：宋

飘风入阊阖，九陌起黄埃。馺遝振鸣珂，驰驱东西来。侧足凑高明，珠箔为褰开。附会崇岳友，沮誉牛李侪。倾侧竞姿媚，谈笑足诙谐。朝为道旁客，暮为廊庙才。如何首阳人，怅望黄金台。所得竟斗筲，回首良可哀。安见郑子真，谷口日徘徊。嘉声满朝野，何用苦自媒。
庆亲堂和湖南运使程大卿韵
作者：华镇
朝代：宋
体裁：五言律诗

轮奂非谋己，标题庆有亲。盈庖欣釜粟，照座得言纶。集富称觞客，宽容戏綵人。遥知映阶砌，丹桂及芳春。
弦月
作者：华镇
朝代：宋
体裁：七言绝句

人间离别最堪怜，天上嫦娥恐亦然。昨夜广寒分破镜，半奁飞上九重天。
徐元立出示李父龙角水壁诗邀予继作因成长篇
作者：华镇
朝代：宋

龙德神变通盈虚，孕育乃与鲦鲿俱。被鳞戴角形非无，飞潜食息皆时须。太上道德体未刳，神物咸萃天王都。坰林苑囿驯驺虞，宫中高阁鸣鹓雏。玄龟负卦洛水隅，戴因之兽游广途。此时应龙如鸥凫，翔泳宫沼何舒于。庖牺正位膺乾符，是出德水呈神图。彝伦九叙时纷敷，苍白纪官各有呼。皇风绵邈虽已徂，下至虞舜成帝谟。豢御世守职未渝，节时饮食如哺乌。玄冥失职水正芜，物乃坻伏潜天区。耳目接识非朝晡，疑无惊有无智愚。叶公好尚俄有孚，真物来止还惊吁。遗鳞脱角时可俘，世俗往往疑见诬。淮上乃有桑门徒，曾见得之青草湖。绀鳞两叶角一跗，坳洼犹见藏泥涂。坚质温润如荆瑜，冷光凌乱侵琨珸。我疑仙客催盘盂，乘兴击破鸳鸯壶。又似石尉矜豪粗，醉中敲折青珊瑚。此物殊观惟可娱，得名非似齐人竽。但恨不见真形躯，冥飞杳渺何能拘。昔人市骨求骏驹，毋在文驷交驰驱。灵德况与魑魅殊，沈潜非为禹鼎模。乔岑十叠穷崎岖，鲸波万里不可逾。骧腾此地聊踟蹰，有时亦肯游潢污。悠悠自非真丈夫，无能驾驭登云衢。时注甘雨苏焦枯，六月不用商人雩。陂杖一掷生头颅，壁梭亦与风雷趋。洛浦鸣琴致绡姝，洞庭吹玉来寸珠。岂如螮蝀无肌肤，雨馀成象才须臾。当知鳞角非怪迂，闻语无用空揶揄。
徐元立出示李父龙角水壁诗邀予继作因成长篇
作者：华镇
朝代：宋

龙德神变通盈虚，孕育乃与鲦鲿俱。
被鳞戴角形非无，飞潜食息皆时须。
太上道德体未刳，神物咸萃天王都。
垧林苑囿驯驺虞，宫中高阁鸣鹓雏。
玄龟负卦洛水隅，戴因之兽游广途。
此时应龙如鸥鳬，翔泳宫沼何舒于。
庖牺正位膺干符，是出德水呈神图。
彝伦九叙时纷敷，苍白纪官各有呼。
皇风绵邈虽已徂，下至虞舜成帝谟。
豢御世守职未渝，节时饮食如哺乌。
玄冥失职水正芜，物乃坻伏潜天区。
耳目接识非朝晡，疑无惊有无智愚。
叶公好尚俄有孚，真物来止还惊吁。
遗鳞脱角时可俘，世俗往往疑见诬。
淮上乃有桑门徒，曾见得之青草湖。
绀鳞两叶角一跗，坳漥犹见藏泥涂。
坚质温润如荆瑜，冷光凌乱侵琨珸。
我疑仙客催盘盂，乘兴击破鸳鸯壶。
又似石尉矜豪麤，醉中敲折青珊瑚。
此物殊观惟可娱，得名非似齐人竽。
但恨不见真形躯，冥飞杳渺何能拘。
昔人市骨求骏驹，毋在文驷交驰驱。
灵德况与魑魅殊，沈潜非为禹鼎模。
乔岑十迭穷崎岖，鲸波万里不可逾。
骧腾此地聊踟蹰，有时亦肯游潢污。
悠悠自非真丈夫，无能驾驭登云衢。
时注甘雨苏焦枯，六月不用商人雩。
陂杖一掷生头颅，壁梭亦与风雷趋。
洛浦鸣琴致绡姝，洞庭吹玉来寸珠。
岂如螮蝀无肌肤，雨余成象才须臾。
当知鳞角非怪迂，闻语无用空揶揄。
怀嵩亭
作者：华镇
朝代：宋
体裁：古风

嵩高维神岳，峻极上霄汉。临登信舍地，庶入朝夕观。垂檐碧云低，带户前山乱。何日见愚公，神栖梦轻断。
思归二首
作者：华镇
朝代：宋

湖光清似鉴，山色翠于眉。投老身须逸，探幽计莫迟。河清不可待，头白已多时。谁谓茆茨陋，求安过一枝。二顷何时有，乡园且结庐。凭轩见岩壑，闭户得琴书。雪幌冬炉暖，风窗夏簟虚。非才甘退缩，不是傲簪裾。
思归二首·其一
作者：华镇
朝代：宋

湖光清似鉴，山色翠于眉。投老身须逸，探幽计莫迟。河清不可待，头白已多时。谁谓茆茨陋，求安过一枝。
思归二首·其一
作者：华镇
朝代：宋

湖光清似鑑，山色翠于眉。
投老身须逸，探幽计莫迟。
河清不可待，头白已多时。
谁谓茆茨陋，求安过一枝。
思归二首·其二
作者：华镇
朝代：宋

二顷何时有，乡园且结庐。凭轩见岩壑，闭户得琴书。雪幌冬炉暖，风窗夏簟虚。非才甘退缩，不是傲簪裾。
思归二首·其二
作者：华镇
朝代：宋

二顷何时有，乡园且结庐。
凭轩见岩壑，闭户得琴书。
雪幌冬鑪暖，风窗夏簟虚。
非才甘退缩，不是傲簪裾。
愚溪
作者：华镇
朝代：宋

潇湘同泻处，一水亦东倾。
屈曲游龙势，玲珑戛玉声。
傍城无暂浊，当暑有余清。
楚俗真怀古，犹传梦客名。
愚溪
作者：华镇
朝代：宋

潇湘同泻处，一水亦东倾。屈曲游龙势，玲珑戛玉声。傍城无暂浊，当暑有馀清。楚俗真怀古，犹传梦客名。
戏呈程民老
作者：华镇
朝代：宋
体裁：七言律诗

多才是处走华镳，问柳寻花九十朝。春去光阴祇恨晚，兴来行路莫知遥。谢安携妓情虽远，崔烈为公臭不消。应是醉魂伤骀荡，大歌楚些为君招。
戴溪
作者：华镇
朝代：宋
体裁：七言绝句

月华雪彩照长川，一叶扁舟破紫烟。十二瑶台登赏夜，清光长似昔时天。
挽严四府君
作者：华镇
朝代：宋

岁事时无失，先畴手自耘。克家亲有养，投老意弥勤。方羡高年庆，旋惊白日曛。可怜坟上土，仍占垄头云。
挽严四府君
作者：华镇
朝代：宋

岁事时无失，先畴手自耘。
克家亲有养，投老意弥勤。
方羡高年庆，旋惊白日曛。
可怜坟上土，仍占壠头云。
挽傅仲温
作者：华镇
朝代：宋

人是南州老，家传北地雄。忽骑箕尾去，不待大丹功。华屋闲歌席，长杨惨暮风。已符同穴契，宁复念孤桐。
挽傅仲温
作者：华镇
朝代：宋

人是南州老，家传北地雄。
忽骑箕尾去，不待大丹功。
华屋闲歌席，长杨惨暮风。
已符同穴契，宁復念孤桐。
挽兖守程大卿四首
作者：华镇
朝代：宋

名实时方会，君臣德正同。剸裁周庶物，荐擢冠诸公。金口褒扬首，丹梯指顾中。荣途虽未既，寻尺自初终。徊翔卿寺棘，转漕楚江舟。忠厚临人大，勤劳结课优。丹枝方习庆，梁木忽惊秋。天意宁无在，于门必有侯。交游敦久要，赏鉴谢先容。自愧非王粲，人惊得蔡邕。垩漫犹在刃，舟壑已遗踪。不见星躔处，空瞻马鬣封。忆昨湘江上，追风送使帆。青云方满路，丹旐忽垂縿。燕舞难重见，霞杯不复衔。遥怜三径菊，冷落对双岩。
挽兖守程大卿四首·其一
作者：华镇
朝代：宋
体裁：五言律诗

名实时方会，君臣德正同。剸裁周庶物，荐擢冠诸公。金口褒扬首，丹梯指顾中。荣途虽未既，寻尺自初终。
挽兖守程大卿四首·其三
作者：华镇
朝代：宋
体裁：五言律诗

交游敦久要，赏鉴谢先容。自愧非王粲，人惊得蔡邕。垩漫犹在刃，舟壑已遗踪。不见星躔处，空瞻马鬣封。
挽兖守程大卿四首·其二
作者：华镇
朝代：宋
体裁：五言律诗

徊翔卿寺棘，转漕楚江舟。忠厚临人大，勤劳结课优。丹枝方习庆，梁木忽惊秋。天意宁无在，于门必有侯。
挽兖守程大卿四首·其四
作者：华镇
朝代：宋

忆昨湘江上，追风送使帆。青云方满路，丹旐忽垂縿。燕舞难重见，霞杯不复衔。遥怜三径菊，冷落对双岩。
挽兖守程大卿四首·其四
作者：华镇
朝代：宋

忆昨湘江上，追风送使帆。
青云方满路，丹旐忽垂縿。
燕舞难重见，霞杯不復衔。
遥怜三径菊，冷落对双岩。
挽冯户曹
作者：华镇
朝代：宋
体裁：五言律诗

干禄名虽啬，承家实自肥。身全五福美，数过百年稀。有裕居清世，何嗟掩夜扉。芝兰更盈畹，指日见光辉。
挽冯通直
作者：华镇
朝代：宋

功名早自期，策足有余赀。
世路多荆棘，荣途失羽仪。
素丝宁復理，青眼不胜悲。
千古秦山路，霜风岁暮时。
挽冯通直
作者：华镇
朝代：宋

功名早自期，策足有馀赀。世路多荆棘，荣途失羽仪。素丝宁复理，青眼不胜悲。千古秦山路，霜风岁暮时。
挽冯际道
作者：华镇
朝代：宋
体裁：五言律诗

令德称乡党，风流有自来。能仁曾益寿，善计亦丰财。凤羽弥增秀，车门既有开。祗怜原上路，松柏莫风哀。
挽周祖文
作者：华镇
朝代：宋
体裁：五言律诗

蠲辰临远日，祖奠彻中楹。寒月铭旌影，霜风晚铎声。夜台无晓日，泉路断回程。已矣生前事，空劳问代耕。
挽宗岳张尊师
作者：华镇
朝代：宋

神仙去住本无家，此日人间漫叹嗟。华表旧传归白鹤，洞庭谁见袖青蛇。道山两拂谈经麈，沧海频乘犯斗槎。双玉佩沾天上露，五铢衣识洞中霞。林泉投老心犹壮，京国归来鬓未华。短制从今牵薜荔，杂耕依旧种胡麻。风生谢傅团团扇，花隐尧夫小小车。逸兴逍遥舟不系，新诗妙绝玉无瑕。松边对酒依盘石，竹里分泉洗落花。一自青冥餐沆瀣，更谁黄犊侣麇麚。丹初封鼎云犹湿，棋未收枰日已斜。每过竹轩深有恨，独怜溪阁静无哗。匣中不见龙三尺，画里空馀雪两髽。回首方蓬归路远，五云愁杀树交加。
挽宗岳张尊师
作者：华镇
朝代：宋

神仙去住本无家，此日人间漫叹嗟。
华表旧传归白鹤，洞庭谁见袖青蛇。
道山两拂谈经麈，沧海频乘犯斗槎。
双玉佩沾天上露，五铢衣识洞中霞。
林泉投老心犹壮，京国归来鬓未华。
短制从今牵薜荔，杂耕依旧种胡麻。
风生谢傅团团扇，花隠尧夫小小车。
逸兴逍遥舟不繫，新诗妙绝玉无瑕。
松边对酒依盘石，竹裏分泉洗落花。
一自青冥餐沆瀣，更谁黄犊侣麏麚。
丹初封鼎云犹湿，棋未收枰日已斜。
每过竹轩深有恨，独怜溪阁静无譁。
匣中不见龙三尺，画裏空余雪两髽。
回首方蓬归路远，五云愁杀树交加。
挽张约之
作者：华镇
朝代：宋

盗跖有年颜子夭，千秋此理竟难昭。
一枝仙果方成实，三叶阶兰已尽凋。
壮志永违祇自恨，清魂一去更谁招。
犹胜伯道终身后，应得幽冥慰寂寥。
挽张约之
作者：华镇
朝代：宋

盗蹠有年颜子夭，千秋此理竟难昭。一枝仙果方成实，三叶阶兰已尽凋。壮志永违祇自恨，清魂一去更谁招。犹胜伯道终身后，应得幽冥慰寂寥。
挽毛夫人
作者：华镇
朝代：宋
体裁：五言律诗

守义惟贤妇，夫人更妙年。纷华人自竞，始卒意弥坚。善庆曾无爽，家声既有传。秀眉归永夜，无愧及重泉。
挽蒋尊师
作者：华镇
朝代：宋
体裁：五言律诗

少报羽人衣，年耆道更肥。未容青雀至，俄驾白云归。海上蟠桃熟，人间晚露稀。空留墨妙在，鸾鹤自翻飞。
挽郑十一府君并夫人
作者：华镇
朝代：宋

君子言无玷，夫人德有邻。丝桐人世远，窀穸陇头新。妆閤闲明镜，吟窗积暗尘。西风原上路，鸣铎为悲辛。
挽郑十一府君并夫人
作者：华镇
朝代：宋

君子言无玷，夫人德有邻。
丝桐人世远，窀穸陇头新。
粧閤闲明镜，吟窗积暗尘。
西风原上路，鸣铎为悲辛。
挽钟氏夫人
作者：华镇
朝代：宋
体裁：五言律诗

处号闺房秀，归称内助贤。丰华欢壮齿，甘旨庆高年。乡誉良人重，家声嗣子传。道傍多健羡，宁贵一潸然。
挽陈朝奉
作者：华镇
朝代：宋
体裁：五言律诗

畴昔乡评事，风流出后生。早联华萼秀，先得桂枝荣。守死尊文墨，持平御重轻。已焉休茹恨，三凤伫飞鸣。
挽陈氏夫人
作者：华镇
朝代：宋
体裁：五言律诗

纯贞谢琢磨，报施竟无讹。义守三从固，身膺五福多。有言贻綵服，无恨属颓波。行路惟称叹，宁悲薤露歌。
挽饶法主
作者：华镇
朝代：宋

缁服熏修九十春，法筵长为指通津。
经窗未冷铜炉火，已作他方应化身。
挽饶法主
作者：华镇
朝代：宋

缁服薰修九十春，法筵长为指通津。经窗未冷铜炉火，已作他方应化身。
新开河
作者：华镇
朝代：宋
体裁：古风

淮山畎浍奔东海，注作陂池地形改。浊水曾无五尺深，惊涛便欲千寻骇。人鱼漏网逞胸臆，老蚌乘阴弄光彩。东风吹断西来流，见尔枯虚当可待。
方城道中值雨
作者：华镇
朝代：宋

重云三日锁前山，麦陇泥涂尚未乾。行路春光已？弃，任从风雨作轻寒。
方城道中值雨
作者：华镇
朝代：宋
体裁：七言绝句

重云三日锁前山，麦陇泥涂尚未乾。行路春光已�弃，任从风雨作轻寒。
方城道中值雨
作者：华镇
朝代：宋

重云三日锁前山，麦陇泥涂尚未干。
行路春光已𢬵弃，任从风雨作轻寒。
无生庵
作者：华镇
朝代：宋

大士今何在，空山旧隐存。百年闲藓径，终日敞尘阍。砌暖晴添草，窗寒暝叫猿。当时团坐客，相顾竟何言。
无生庵
作者：华镇
朝代：宋

大士今何在，空山旧隠存。
百年闲藓径，终日敞尘阍。
砌暖晴添草，窗寒暝叫猿。
当时团坐客，相顾竟何言。
早发京口舟中
作者：华镇
朝代：宋

解维去北固，挂席指西湘。秋江迥以朗，物色见毫芒。篷窗列远岫，天际插连樯。鸥鹭簇寒沙，蒹葭肃初霜。千里伊此始，扁舟前路长。路长念行迟，家远情难忘。回首东南引，朝阳汎沧凉。稽山不可见，况复梓与桑。日月无停晷，星汉迭回光。人生天宇间，安得恋故乡。徒劳非所愿，薄言奉高堂。念昔楚与越，相望若参商。山川有分守，出入多讥防。道泰共家国，路夷辟关梁。勉从四方事，及此筋力强。羁宦真飞蓬，飘飖随风翔。远近不自我，东西竟何常。君子贵知命，世路各有方。
早发京口舟中
作者：华镇
朝代：宋

解维去北固，挂席指西湘。
秋江迥以朗，物色见毫芒。
篷窗列远岫，天际插连樯。
鸥鹭簇寒沙，蒹葭肃初霜。
千里伊此始，扁舟前路长。
路长念行迟，家远情难忘。
回首东南引，朝阳泛沧凉。
稽山不可见，况復梓与桑。
日月无停晷，星汉迭回光。
人生天宇间，安得恋故乡。
徒劳非所愿，薄言奉高堂。
念昔楚与越，相望若参商。
山川有分守，出入多讥防。
道泰共家国，路夷闢关梁。
勉从四方事，及此筋力强。
羁宦真飞蓬，飘飖随风翔。
远近不自我，东西竟何常。
君子贵知命，世路各有方。
早发芜湖风便舟中有感
作者：华镇
朝代：宋

长波西南骛，高风激江流。挂席向浦溆，凌虚驾轻舟。洲渚乱挥霍，蒹葭飒飕飗。重山捷飞过，叠浪纷悠悠。凫鹜不及辨，频咤越飞鸥。舟人击鼓吹，谑浪相赓酬。调笑西来人，掩泪寒沙头。人闻此语乐，我闻此言忧。尔速非尔巧，彼淹岂其尤。淹速偶所值，矜笑徒自偷。况余涉世途，泰稀否常稠。此日虽偶驶，来日恐或不。驭也傥可矜，留滞还增羞。天道雅无常，非分非所求。但愿日日行，行路无阻修。
早发芜湖风便舟中有感
作者：华镇
朝代：宋

长波西南骛，高风激江流。
挂席向浦溆，凌虚驾轻舟。
洲渚乱挥霍，蒹葭飒飕飗。
重山捷飞过，迭浪纷悠悠。
鳬鹜不及辨，频咤越飞鸥。
舟人击鼓吹，谑浪相赓酬。
调笑西来人，掩泪寒沙头。
人闻此语乐，我闻此言忧。
尔速非尔巧，彼淹岂其尤。
淹速偶所值，矜笑徒自偷。
况余涉世途，泰稀否常稠。
此日虽偶驶，来日恐或不。
驭也傥可矜，留滞还增羞。
天道雅无常，非分非所求。
但愿日日行，行路无阻修。
早梅花二首
作者：华镇
朝代：宋

早岁越溪上，茆斋欲雪辰。虽无十日饮，常得一枝春。不识霄汉路，空缁京洛尘。遥怜远岩壑，芳秀为谁新。毕竟成何事，无端走四方。年年思素质，岁岁失幽香。东国溪云好，南枝海日长。何时一杯酒，相对浅清傍。
早梅花二首·其一
作者：华镇
朝代：宋
体裁：五言律诗

早岁越溪上，茆斋欲雪辰。虽无十日饮，常得一枝春。不识霄汉路，空缁京洛尘。遥怜远岩壑，芳秀为谁新。
早梅花二首·其二
作者：华镇
朝代：宋
体裁：五言律诗

毕竟成何事，无端走四方。年年思素质，岁岁失幽香。东国溪云好，南枝海日长。何时一杯酒，相对浅清傍。
春日杂兴十五首
作者：华镇
朝代：宋

季冬岁云暮，玄冥肃寒威。浓云蔽白日，朔风戾天飞。霜华昼不消，木冰粲琼枝。河汉凝以冱，松竹惨萎蕤。豺虎有饥色，况乃狐兔微。朝阳汎春光，黄雀鸣华榱。鸣禽断残梦，寒衾有馀温。褰帷览东窗，朝阳汎晴暾。晨兴不知倦，摄衣步南轩。碧瓦无寒霜，芳露浥兰荪。东风苦未竞，愁见阴云屯。登高远四望，极目际郊原。三眠愁夜久，夙兴坐高堂。是时大火中，启明在东方。晓月俯前楹，列星掩微芒。和风从东来，草木有流芳。栏花浥零露，密影森低昂。咸池浴朝日，照耀上扶桑。轻烟霭帘栊，盈盈敛馀光。韶光入南园，芳树啭珍禽。弄月晓烟际，吟风夕阳林。间关调巧言，玲珑韵鸣琴。密传青帝意，说尽阳和心。采之芳林幽，置之华堂深。愿言几席间，时听林中音。朝餐屑昆玉，彫笼饰南金。引盼结绮疏，弄影高梧阴。三旬春欲暮，写此如簧吟。缓步出东门，徘徊高城隅。芳郊晓烟霁，极目眺平湖。迟日暖潜鱼，东风汎菰蒲。阳和著万物，动植皆昭苏。行乐贵及时，流光易云徂。五陵少年客，燕赵倾城姝。憧憧满金堤，盈盈杂簪裾。华龙俨上驷，冰雪瑩肤腴。帷花启芳筵，藉草罗樽壶。搴条密相遗，巧笑情有馀。溱洧宛未妍，桑中良不如。东风入九门，细草有馀绿。长杨散金缕，缭乱青楼曲。缃桃美于锦，素馨纯如玉。名园搜未尽，春华已盈目。兰蕙有天香，乃在山之麓。不与东风发，谁知顾中谷。姜庸晓相携，采桑高城东。新妆竞姚冶，危鬟较栊松。袿襦无旧制，组绣有馀工。穿林逐流莺，遵渚学惊鸿。密叶朝露晞，远扬戾东风。日昃蚕已饥，采采不盈笼。虚怀湛秋水，拳石枕寒沙。上栽九节蒲，依倚复攲斜。寄怀曲几稳，发秀终年嘉。细根散苍髯，巨柢蟠青蛇。玉篦瑩故叶，剑铓长新芽。融怡谢阳光，滋泽非露华。洁贞宛相适，吹嘘曾不赊。乃知元气游，吻合大道涯。生生无间断，在在均迩遐。阴骘有异禀，朗应无尔差。故兹灵药材，见重长年家。宁如溱洧赠，复异洛阳花。臭腐荐高腴，夭冶扬芬葩。栽培剧彫楮，徂谢迅飞霞。韶光瞬息移，不得延豪奢。东郊接南陌，芳树缭脩堤。疏雨敛轻埃，十里平如坻。云日弄晴阴，烟花淡低迷。往来多騕袅，踯躅赴东西。紫骝连钱花，青骢碧玉蹄。轩头剥秋兔，阔臆竦鸣鸡。金镳响玲珑，玉校光高低。促缰合组绣，脩策琢玻瓈。顾影敛逸足，迎风郁长嘶。不逢王武子，与解锦障泥。晴春厌密处，驾言出林坰。舍车步蘅皋，缓带遵兰汀。长林合葱茜，绿阴透虚明。上有迁谷莺，下闻求友声。风和簧舌稳，薄暮耳犹倾。归辀俯俄景，脩路尚安行。华铺闭深院，嘉树列前庭。高梧荫绮窗，媚柳拂朱甍。安得谷中侣，晨昏此飞鸣。迢递长江表，崎岖青障间。瑞草杂野卉，吐秀莫穷看。馥郁谁与奇，细碎如等閒。荆榛共荣悴，樵牧几摧残。殊乡采嘉声，千里辏名园。轻舟走彫槛，文砌荐朱栏。芳华未盈枝，倾都已酡颜。疏丛乏葱茜，薄采愧朱殷。珍赏占芳时，野客更旧观。试问蜂和蝶，何如蕙与兰。江梅灿瑶琨，绪风未成和。红药簇云锦，韶光已蹉跎。腊寒苦难任，秋阳暴如何。宁知桃李树，乘春蔚婆娑。二月艳阳天，两京佳丽多。五陵浮瑞气，三州翻绿波。宫槐出华阙，御柳夹银河。玄鸟杂飞舞，黄鹂竞鸣歌。芳蹊展平练，繁艳簇香罗。浥露笑金谷，迎风媚铜驼。落英纵纷纷，珍实已峨峨。莫讶潘河阳，盈城意靡他。纤纤兰蕙甲，青青杨柳丝。草木有春华，园林竞芳时。妆点贵铨次，高下有推移。连畛已端修，茅蹊尽平治。雕栏被丹雘，文甃合琉璃。穿薄启萦迂，拍堤汎涟漪。安排红药树，映带牡丹枝。蔓草既诛锄，秋荣亦芟夷。碧芦断修干，丹蓼剪芳蕤。苞杞散不收，丛菊弃如遗。芦蓼尚云可，杞菊或未宜。神功著西河，嘉声蔼东篱。朱实照金鼎，黄华登玉卮。暄凉虽异序，荣秀各有期。商飙掠春丛，摧折谁能支。春华杂丹素，芳心馥椒兰。蝴蝶采其荣，交飞密为团。轻须卷丝绪，弱翅剪冰纨。栩栩婉有容，飞飞闲可观。深丛密依倚，曲径恣盘桓。日昃芳气消，露晞黄粉乾。繁华未零落，幽意已阑珊。中和嘉会日，名都肆广筵。华榱荫簪裙，樽俎森盈前。主宾兴方谐，威仪曾未愆。凤箫密银簧，瑶琴掩朱弦。众优凑广庭，跰？飒回旋。被服偭古制，咿呜操方言。钲鼙杂鸣击，促数竞喧填。歌舞养心耳，心耳今烦悁。恐非君子音，不足延永年。
春日杂兴十五首·其一
作者：华镇
朝代：宋

季冬岁云暮，玄冥肃寒威。浓云蔽白日，朔风戾天飞。霜华昼不消，木冰粲琼枝。河汉凝以冱，松竹惨萎蕤。豺虎有饥色，况乃狐兔微。朝阳汎春光，黄雀鸣华榱。
春日杂兴十五首·其一
作者：华镇
朝代：宋

季冬岁云暮，玄冥肃寒威。
浓云蔽白日，朔风戾天飞。
霜华昼不消，木冰粲琼枝。
河汉凝以冱，松竹惨萎蕤。
豺虎有饥色，况乃狐兔微。
朝阳泛春光，黄雀鸣华榱。
春日杂兴十五首·其一〇
作者：华镇
朝代：宋

晴春厌密处，驾言出林垧。
舍车步蘅皋，缓带遵兰汀。
长林合葱蒨，绿阴透虚明。
上有迁谷鶑，下闻求友声。
风和簧舌稳，薄暮耳犹倾。
归辀俯俄景，修路尚安行。
华铺闭深院，嘉树列前庭。
高梧荫绮窗，媚柳拂朱甍。
安得谷中侣，晨昏此飞鸣。
春日杂兴十五首·其一一
作者：华镇
朝代：宋

迢递长江表，崎岖青障间。
瑞草杂野卉，吐秀莫穷看。
馥鬰谁与奇，细碎如等閒。
荆榛共荣悴，樵牧几摧残。
殊乡采嘉声，千里辏名园。
轻舟走雕槛，文砌荐朱栏。
芳华未盈枝，倾都已酡颜。
疏丛乏葱蒨，薄采媿朱殷。
珍赏占芳时，野客更旧观。
试问蜂和蝶，何如蕙与兰。
春日杂兴十五首·其一三
作者：华镇
朝代：宋

纤纤兰蕙甲，青青杨柳丝。
草木有春华，园林竞芳时。
妆点贵铨次，高下有推移。
连畛已端修，茅蹊尽平治。
雕栏被丹雘，文甃合瑠璃。
穿薄启萦迂，拍堤泛涟漪。
安排红药树，映带牡丹枝。
蔓草既诛锄，秋荣亦芟夷。
碧芦断修干，丹蓼剪芳蕤。
苞杞散不收，丛菊弃如遗。
芦蓼尚云可，杞菊或未宜。
神功着西河，嘉声蔼东篱。
朱实照金鼎，黄华登玉巵。
暄凉虽异序，荣秀各有期。
商飙掠春丛，摧折谁能支。
春日杂兴十五首·其一二
作者：华镇
朝代：宋

江梅灿瑶琨，绪风未成和。
红药簇云锦，韶光已蹉跎。
腊寒苦难任，秋阳暴如何。
宁知桃李树，乘春蔚婆娑。
二月艷阳天，两京佳丽多。
五陵浮瑞气，三州翻绿波。
宫槐出华阙，御柳夹银河。
玄鸟杂飞舞，黄鹂竞鸣歌。
芳蹊展平练，繁艷簇香罗。
浥露笑金谷，迎风媚铜驼。
落英纵纷纷，珍实已峨峨。
莫讶潘河阳，盈城意靡他。
春日杂兴十五首·其一五
作者：华镇
朝代：宋

中和嘉会日，名都肆广筵。
华榱荫簪裙，樽俎森盈前。
主宾兴方谐，威仪曾未愆。
凤箫密银簧，瑶琴掩朱弦。
众优凑广庭，跰𨇤飒回旋。
被服偭古制，咿呜操方言。
钲鼙杂鸣击，促数竞喧填。
歌舞养心耳，心耳今烦悁。
恐非君子音，不足延永年。
春日杂兴十五首·其一四
作者：华镇
朝代：宋

春华杂丹素，芳心馥椒兰。
蝴蝶采其荣，交飞密为团。
轻鬚卷丝绪，弱翅剪冰纨。
栩栩婉有容，飞飞闲可观。
深丛密依倚，曲径恣盘桓。
日昃芳气消，露晞黄粉干。
繁华未零落，幽意已阑珊。
春日杂兴十五首·其七
作者：华镇
朝代：宋

姜庸晓相携，采桑高城东。
新妆竞姚冶，危鬟较栊松。
袿襦无旧制，组绣有余工。
穿林逐流鶑，遵渚学惊鸿。
密叶朝露晞，远扬戾东风。
日昃蚕已饥，采采不盈笼。
春日杂兴十五首·其七
作者：华镇
朝代：宋

姜庸晓相携，采桑高城东。新妆竞姚冶，危鬟较栊松。袿襦无旧制，组绣有馀工。穿林逐流莺，遵渚学惊鸿。密叶朝露晞，远扬戾东风。日昃蚕已饥，采采不盈笼。
春日杂兴十五首·其三
作者：华镇
朝代：宋

三眠愁夜久，夙兴坐高堂。
是时大火中，启明在东方。
晓月俯前楹，列星掩微芒。
和风从东来，草木有流芳。
栏花浥零露，密影森低昂。
咸池浴朝日，照耀上扶桑。
轻烟霭帘栊，盈盈敛余光。
春日杂兴十五首·其三
作者：华镇
朝代：宋

三眠愁夜久，夙兴坐高堂。是时大火中，启明在东方。晓月俯前楹，列星掩微芒。和风从东来，草木有流芳。栏花浥零露，密影森低昂。咸池浴朝日，照耀上扶桑。轻烟霭帘栊，盈盈敛馀光。
春日杂兴十五首·其九
作者：华镇
朝代：宋

东郊接南陌，芳树缭修堤。
疏雨敛轻埃，十里平如坻。
云日弄晴阴，烟花淡低迷。
往来多騕褭，踯躅赴东西。
紫骝连钱花，青骢碧玉蹄。
轩头剥秋兔，阔臆竦鸣鸡。
金镳响玲珑，玉校光高低。
促缰合组绣，修策琢玻瓈。
顾影敛逸足，迎风鬰长嘶。
不逢王武子，与解锦障泥。
春日杂兴十五首·其九
作者：华镇
朝代：宋

东郊接南陌，芳树缭脩堤。疏雨敛轻埃，十里平如坻。云日弄晴阴，烟花淡低迷。往来多騕袅，踯躅赴东西。紫骝连钱花，青骢碧玉蹄。轩头剥秋兔，阔臆竦鸣鸡。金镳响玲珑，玉校光高低。促缰合组绣，脩策琢玻瓈。顾影敛逸足，迎风郁长嘶。不逢王武子，与解锦障泥。
春日杂兴十五首·其二
作者：华镇
朝代：宋

鸣禽断残梦，寒衾有余温。
褰帷览东窗，朝阳泛晴暾。
晨兴不知倦，摄衣步南轩。
碧瓦无寒霜，芳露浥兰荪。
东风苦未竞，愁见阴云屯。
登高远四望，极目际郊原。
春日杂兴十五首·其二
作者：华镇
朝代：宋

鸣禽断残梦，寒衾有馀温。褰帷览东窗，朝阳汎晴暾。晨兴不知倦，摄衣步南轩。碧瓦无寒霜，芳露浥兰荪。东风苦未竞，愁见阴云屯。登高远四望，极目际郊原。
春日杂兴十五首·其五
作者：华镇
朝代：宋

缓步出东门，徘徊高城隅。芳郊晓烟霁，极目眺平湖。迟日暖潜鱼，东风汎菰蒲。阳和著万物，动植皆昭苏。行乐贵及时，流光易云徂。五陵少年客，燕赵倾城姝。憧憧满金堤，盈盈杂簪裾。华龙俨上驷，冰雪瑩肤腴。帷花启芳筵，藉草罗樽壶。搴条密相遗，巧笑情有馀。溱洧宛未妍，桑中良不如。
春日杂兴十五首·其五
作者：华镇
朝代：宋
体裁：古风

缓步出东门，徘徊高城隅。芳郊晓烟霁，极目眺平湖。迟日暖潜鱼，东风汎菰蒲。阳和著万物，动植皆昭苏。行乐贵及时，流光易云徂。五陵少年客，燕赵倾城姝。憧憧满金堤，盈盈杂簪裾。华龙俨上驷，冰雪莹肤腴。帷花启芳筵，藉草罗樽壶。搴条密相遗，巧笑情有馀。溱洧宛未妍，桑中良不如。
春日杂兴十五首·其五
作者：华镇
朝代：宋

缓步出东门，徘徊高城隅。
芳郊晓烟霁，极目眺平湖。
迟日暖潜鱼，东风泛菰蒲。
阳和着万物，动植皆昭苏。
行乐贵及时，流光易云徂。
五陵少年客，燕赵倾城姝。
憧憧满金堤，盈盈杂簪裾。
华龙俨上驷，冰雪莹肤腴。
帷花启芳筵，藉草罗樽壶。
搴条密相遗，巧笑情有余。
溱洧宛未妍，桑中良不如。
春日杂兴十五首·其八
作者：华镇
朝代：宋

虚怀湛秋水，拳石枕寒沙。上栽九节蒲，依倚复攲斜。寄怀曲几稳，发秀终年嘉。细根散苍髯，巨柢蟠青蛇。玉篦瑩故叶，剑铓长新芽。融怡谢阳光，滋泽非露华。洁贞宛相适，吹嘘曾不赊。乃知元气游，吻合大道涯。生生无间断，在在均迩遐。阴骘有异禀，朗应无尔差。故兹灵药材，见重长年家。宁如溱洧赠，复异洛阳花。臭腐荐高腴，夭冶扬芬葩。栽培剧彫楮，徂谢迅飞霞。韶光瞬息移，不得延豪奢。
春日杂兴十五首·其八
作者：华镇
朝代：宋
体裁：古风

虚怀湛秋水，拳石枕寒沙。上栽九节蒲，依倚复攲斜。寄怀曲几稳，发秀终年嘉。细根散苍髯，巨柢蟠青蛇。玉篦莹故叶，剑铓长新芽。融怡谢阳光，滋泽非露华。洁贞宛相适，吹嘘曾不赊。乃知元气游，吻合大道涯。生生无间断，在在均迩遐。阴骘有异禀，朗应无尔差。故兹灵药材，见重长年家。宁如溱洧赠，复异洛阳花。臭腐荐高腴，夭冶扬芬葩。栽培剧彫楮，徂谢迅飞霞。韶光瞬息移，不得延豪奢。
春日杂兴十五首·其八
作者：华镇
朝代：宋

虚怀湛秋水，拳石枕寒沙。
上栽九节蒲，依倚復欹斜。
寄怀曲几稳，发秀终年嘉。
细根散苍髯，巨柢蟠青蛇。
玉篦莹故叶，剑铓长新芽。
融怡谢阳光，滋泽非露华。
洁贞宛相适，吹嘘曾不赊。
乃知元气游，脗合大道涯。
生生无间断，在在均迩遐。
阴骘有异禀，朗应无尔差。
故兹灵药材，见重长年家。
宁如溱洧赠，復异洛阳花。
臭腐荐高腴，夭冶扬芬葩。
栽培剧雕楮，徂谢迅飞霞。
韶光瞬息移，不得延豪奢。
春日杂兴十五首·其六
作者：华镇
朝代：宋

东风入九门，细草有余绿。
长杨散金缕，缭乱青楼曲。
缃桃美于锦，素馨纯如玉。
名园搜未尽，春华已盈目。
兰蕙有天香，乃在山之麓。
不与东风发，谁知顾中谷。
春日杂兴十五首·其六
作者：华镇
朝代：宋

东风入九门，细草有馀绿。长杨散金缕，缭乱青楼曲。缃桃美于锦，素馨纯如玉。名园搜未尽，春华已盈目。兰蕙有天香，乃在山之麓。不与东风发，谁知顾中谷。
春日杂兴十五首·其十
作者：华镇
朝代：宋

晴春厌密处，驾言出林坰。舍车步蘅皋，缓带遵兰汀。长林合葱茜，绿阴透虚明。上有迁谷莺，下闻求友声。风和簧舌稳，薄暮耳犹倾。归辀俯俄景，脩路尚安行。华铺闭深院，嘉树列前庭。高梧荫绮窗，媚柳拂朱甍。安得谷中侣，晨昏此飞鸣。
春日杂兴十五首·其十一
作者：华镇
朝代：宋

迢递长江表，崎岖青障间。瑞草杂野卉，吐秀莫穷看。馥郁谁与奇，细碎如等閒。荆榛共荣悴，樵牧几摧残。殊乡采嘉声，千里辏名园。轻舟走彫槛，文砌荐朱栏。芳华未盈枝，倾都已酡颜。疏丛乏葱茜，薄采愧朱殷。珍赏占芳时，野客更旧观。试问蜂和蝶，何如蕙与兰。
春日杂兴十五首·其十三
作者：华镇
朝代：宋

纤纤兰蕙甲，青青杨柳丝。草木有春华，园林竞芳时。妆点贵铨次，高下有推移。连畛已端修，茅蹊尽平治。雕栏被丹雘，文甃合琉璃。穿薄启萦迂，拍堤汎涟漪。安排红药树，映带牡丹枝。蔓草既诛锄，秋荣亦芟夷。碧芦断修干，丹蓼剪芳蕤。苞杞散不收，丛菊弃如遗。芦蓼尚云可，杞菊或未宜。神功著西河，嘉声蔼东篱。朱实照金鼎，黄华登玉卮。暄凉虽异序，荣秀各有期。商飙掠春丛，摧折谁能支。
春日杂兴十五首·其十二
作者：华镇
朝代：宋

江梅灿瑶琨，绪风未成和。红药簇云锦，韶光已蹉跎。腊寒苦难任，秋阳暴如何。宁知桃李树，乘春蔚婆娑。二月艳阳天，两京佳丽多。五陵浮瑞气，三州翻绿波。宫槐出华阙，御柳夹银河。玄鸟杂飞舞，黄鹂竞鸣歌。芳蹊展平练，繁艳簇香罗。浥露笑金谷，迎风媚铜驼。落英纵纷纷，珍实已峨峨。莫讶潘河阳，盈城意靡他。
春日杂兴十五首·其十五
作者：华镇
朝代：宋

中和嘉会日，名都肆广筵。华榱荫簪裙，樽俎森盈前。主宾兴方谐，威仪曾未愆。凤箫密银簧，瑶琴掩朱弦。众优凑广庭，跰？飒回旋。被服偭古制，咿呜操方言。钲鼙杂鸣击，促数竞喧填。歌舞养心耳，心耳今烦悁。恐非君子音，不足延永年。
春日杂兴十五首·其十五
作者：华镇
朝代：宋
体裁：古风

中和嘉会日，名都肆广筵。华榱荫簪裙，樽俎森盈前。主宾兴方谐，威仪曾未愆。凤箫密银簧，瑶琴掩朱弦。众优凑广庭，跰�飒回旋。被服偭古制，咿呜操方言。钲鼙杂鸣击，促数竞喧填。歌舞养心耳，心耳今烦悁。恐非君子音，不足延永年。
春日杂兴十五首·其十四
作者：华镇
朝代：宋

春华杂丹素，芳心馥椒兰。蝴蝶采其荣，交飞密为团。轻须卷丝绪，弱翅剪冰纨。栩栩婉有容，飞飞闲可观。深丛密依倚，曲径恣盘桓。日昃芳气消，露晞黄粉乾。繁华未零落，幽意已阑珊。
春日杂兴十五首·其四
作者：华镇
朝代：宋

韶光入南园，芳树啭珍禽。弄月晓烟际，吟风夕阳林。间关调巧言，玲珑韵鸣琴。密传青帝意，说尽阳和心。采之芳林幽，置之华堂深。愿言几席间，时听林中音。朝餐屑昆玉，彫笼饰南金。引盼结绮疏，弄影高梧阴。三旬春欲暮，写此如簧吟。
春日杂兴十五首·其四
作者：华镇
朝代：宋

韶光入南园，芳树啭珍禽。
弄月晓烟际，吟风夕阳林。
间关调巧言，玲珑韵鸣琴。
密传青帝意，说尽阳和心。
采之芳林幽，置之华堂深。
愿言几席间，时听林中音。
朝餐屑昆玉，雕笼饰南金。
引盼结绮疏，弄影高梧阴。
三旬春欲暮，写此如簧吟。
晚宿张三馆
作者：华镇
朝代：宋
体裁：七言绝句

篮舆薄暮息烟村，回望葱葱认九门。自喜青楼无别恨，不妨孤馆欲黄昏。
暖斋诗
作者：华镇
朝代：宋
体裁：七言律诗

至足无求触处同，小斋和气日冲融。几筵已得啸歌地，赤白何须绘画工。况有午檐容爱日，曾无北户召寒风。清心迥出尘埃外，讵见高堂数仞崇。
杂咏
作者：华镇
朝代：宋
体裁：五言律诗

上下契如如，忘机示有为。室虚窗洁素，尘尽地平夷。社燕添新土，春花发旧枝。此中君莫问，自有海鸥知。
杂咏
作者：华镇
朝代：宋

不言藻绘文章恶，也识膏粱气味珍。春夏已休秋欲晚，明眸开口羡他人。自是不耕仍不种，年来何处觅仓箱。秋冬莫遣还虚过，图取前春有稻粱。秀色丰融凝晓露，新声睍睆弄东风。芳条已密无寻处，粉堞虽低径不通。莺老阴浓昼景迟，园林又是过芳时。香腮粉蕊年年好，只羡游蜂野蝶知。兰膏不御鬓云垂，紫玉拈来懒自吹。西望阳关何处是，寂寥空度杏花时。蓬鬓荆钗畎垄头，玉颜鸡狗分同游。眼前不见昭阳殿，谁复将心望冕旒。芳年未识五云车，皓腕空留绛缕纱。燕子将雏莺语老，东风又是落宫花。馺遝鸣驺里巷喧，殷勤来觅孝廉船。千年亲见风流事，不是空闻旧史传。亲屈朱轓接晤言，不惭长吉赋华轩。羽毛果是冲天物，愿借扶摇上九门。
杂咏·其一
作者：华镇
朝代：宋
体裁：七言绝句

不言藻绘文章恶，也识膏粱气味珍。春夏已休秋欲晚，明眸开口羡他人。
杂咏·其七
作者：华镇
朝代：宋

芳年未识五云车，皓腕空留绛缕纱。燕子将雏莺语老，东风又是落宫花。
杂咏·其七
作者：华镇
朝代：宋

芳年未识五云车，皓腕空留绛缕纱。
燕子将雏鶑语老，东风又是落宫花。
杂咏·其三
作者：华镇
朝代：宋
体裁：七言绝句

秀色丰融凝晓露，新声睍睆弄东风。芳条已密无寻处，粉堞虽低径不通。
杂咏·其九
作者：华镇
朝代：宋
体裁：七言绝句

亲屈朱轓接晤言，不惭长吉赋华轩。羽毛果是冲天物，愿借扶摇上九门。
杂咏·其二
作者：华镇
朝代：宋
体裁：七言绝句

自是不耕仍不种，年来何处觅仓箱。秋冬莫遣还虚过，图取前春有稻粱。
杂咏·其五
作者：华镇
朝代：宋
体裁：七言绝句

兰膏不御鬓云垂，紫玉拈来懒自吹。西望阳关何处是，寂寥空度杏花时。
杂咏·其八
作者：华镇
朝代：宋

馺沓鸣驺里巷喧，殷勤来觅孝廉船。
千年亲见风流事，不是空闻旧史传。
杂咏·其八
作者：华镇
朝代：宋

馺遝鸣驺里巷喧，殷勤来觅孝廉船。千年亲见风流事，不是空闻旧史传。
杂咏·其六
作者：华镇
朝代：宋

蓬鬓荆钗畎垄头，玉颜鸡狗分同游。眼前不见昭阳殿，谁复将心望冕旒。
杂咏·其六
作者：华镇
朝代：宋

蓬鬓荆钗畎壠头，玉颜鸡狗分同游。
眼前不见昭阳殿，谁復将心望冕旒。
杂咏·其四
作者：华镇
朝代：宋

莺老阴浓昼景迟，园林又是过芳时。香腮粉蕊年年好，只羡游蜂野蝶知。
杂咏·其四
作者：华镇
朝代：宋

鶑老阴浓昼景迟，园林又是过芳时。
香顋粉蕊年年好，只羡游蜂野蝶知。
杂咏三首
作者：华镇
朝代：宋

相逢邂逅典文场，人世机心一笑忘。丽藻满籯堆锦绣，清谈终坐击琳琅。衣裘不羡公西胜，才术当知贾傅长。今日故园聊踯躅，他年要路看腾骧。风过依稀听步虚，穿林度水得清都。地灵自有烟霞胜，岁久何妨粉墨芜。双鹤未归晴昼永，片山长在白云孤。无端堑断灵源地，王气宁知属后湖。日曝山头土欲焦，全家冒日走岧峣。石泉绝涧阶千级，岭路穿云线一条。借问裹粮朝历险，何如坦腹夜吹箫。□□□□□□□，□□□□□□□。
杂咏三首·其一
作者：华镇
朝代：宋
体裁：七言律诗

相逢邂逅典文场，人世机心一笑忘。丽藻满籯堆锦绣，清谈终坐击琳琅。衣裘不羡公西胜，才术当知贾傅长。今日故园聊踯躅，他年要路看腾骧。
杂咏三首·其三
作者：华镇
朝代：宋
体裁：七言律诗

日曝山头土欲焦，全家冒日走岧峣。石泉绝涧阶千级，岭路穿云线一条。借问裹粮朝历险，何如坦腹夜吹箫。□□□□□□□，□□□□□□□。
杂咏三首·其二
作者：华镇
朝代：宋
体裁：七言律诗

风过依稀听步虚，穿林度水得清都。地灵自有烟霞胜，岁久何妨粉墨芜。双鹤未归晴昼永，片山长在白云孤。无端堑断灵源地，王气宁知属后湖。
李仙姑旧隐
作者：华镇
朝代：宋

云卧人犹近，团茆迹已空。秀岩孤海外，修竹冷江风。笙鹤今谁赏，星河旧隐通。何当见金碧，华采照淮东。
李仙姑旧隠
作者：华镇
朝代：宋

云卧人犹近，团茆迹已空。
秀岩孤海外，修竹冷江风。
笙鹤今谁赏，星河旧隠通。
何当见金碧，华采照淮东。
李光道见过赠诗
作者：华镇
朝代：宋

高槐上拂青天面，枝疏不得惊禽恋。槐下官曹何冷落，去马来牛色多倦。春风绿杨暗虚室，秋雨苍苔锁深院。三见墙头梅子花，一字不画尘侵砚。宛如太古两相忘，况复飞盖追游宴。有时独咏西园诗，想像清风情眷眷。门前忽报华轩过，邂逅开怀如昔见。目击便嗟相得晚，更仆清谈尽黄卷。顾我迂疏何所取，似君秀颖乃可羡。少壮应须努力时，人间岁月如流电。
李光道见过赠诗
作者：华镇
朝代：宋

高槐上拂青天面，枝疏不得惊禽恋。
槐下官曹何冷落，去马来牛色多倦。
春风绿杨暗虚室，秋雨苍苔锁深院。
三见墙头梅子花，一字不画尘侵砚。
宛如太古两相忘，况復飞盖追游宴。
有时独咏西园诗，想像清风情眷眷。
门前忽报华轩过，邂逅开怀如昔见。
目击便嗟相得晚，更仆清谈尽黄卷。
顾我迂疏何所取，似君秀颖乃可羡。
少壮应须努力时，人间岁月如流电。
栖云阁
作者：华镇
朝代：宋
体裁：五言律诗

高阁倚苍岫，山云且暮栖。冷凝半榻稳，浓拂远灯迷。户转星枢直，窗移日脚低。登临人莫厌，寻取上天梯。
桃源
作者：华镇
朝代：宋

嘉树风生玉宇香，莺飞燕舞弄春阳。归来井邑皆如旧，始觉仙家日月长。
桃源
作者：华镇
朝代：宋

嘉树风生玉宇香，鶑飞燕舞弄春阳。
归来井邑皆如旧，始觉仙家日月长。
桃竹
作者：华镇
朝代：宋
体裁：古风

栽竹不栽桃，非关阆苑遥。桃花半春落，竹叶无时凋。照水静苍翠，吟风冷飘萧。岁寒筠更绿，雨雪谩瀌瀌。
梅花
作者：华镇
朝代：宋
体裁：古风

当年杜老对梅花，曾忆何郎淮海作。今日江城岁云暮，还思杜老歌东阁。春风冬雪三百年，中间梅花岁岁妍。清才一往不可见，惟有凌寒晓妆面。
梅花一首
作者：华镇
朝代：宋
体裁：七言律诗

生来幽意酷怜梅，醉眼愁眉见即开。案上欲教终日在，林梢令折数枝来。轻匀素色欺鱼网，潇洒清香压麝煤。一嗅一观情一倍，熙熙不啻上春台。
槿篱
作者：华镇
朝代：宋
体裁：七言律诗

移栽野槿密参差，来束乘时作短篱。树立已教存大本，弥缝不使去纤枝。春残叶暗青云合，秋至花繁锦障垂。家似长卿惟壁立，不忧鼠窃夜潜窥。
横山
作者：华镇
朝代：宋

户外片山横，长蛇势缭绕。林疏无鸷兽，海近多鸥鸟。云气弄晴阴，烟光媚昏晓。坐中见樵采，隐隐下林杪。
横山
作者：华镇
朝代：宋

户外片山横，长蛇势缭绕。
林疏无鸷兽，海近多鸥鸟。
云气弄晴阴，烟光媚昏晓。
坐中见樵采，隠隠下林杪。
次韵刘三秀才瑞香二首
作者：华镇
朝代：宋

南枝碎玉飘溟濛，春光次第海天东。紫囊夜发香中瑞，芳蹊不用夭桃红。开谢忍从风日下，形容聊寄笺毫中。珠玉交辉色璀璨，埙篪迭奏声和同。园林光价远莫拟，造化机权疑未公。会须折向玉峰去，追随鸣佩摇天风。玄机冥运依鸿濛，执规岁岁来司东。乘时剪裁驭大巧，梢头几度铺青红。匡庐幽香谁见赏，直须为瑞芳华中。馀寒未尽已烂缦，似领千花修会同。贵名旧尊木芍药，第品应许居上公。愿分灵根遍四海，充塞天地皆香风。
次韵刘三秀才瑞香二首·其一
作者：华镇
朝代：宋

南枝碎玉飘溟濛，春光次第海天东。紫囊夜发香中瑞，芳蹊不用夭桃红。开谢忍从风日下，形容聊寄笺毫中。珠玉交辉色璀璨，埙篪迭奏声和同。园林光价远莫拟，造化机权疑未公。会须折向玉峰去，追随鸣佩摇天风。
次韵刘三秀才瑞香二首·其一
作者：华镇
朝代：宋

南枝碎玉飘溟蒙，春光次第海天东。
紫囊夜发香中瑞，芳蹊不用夭桃红。
开谢忍从风日下，形容聊寄笺毫中。
珠玉交辉色璀璨，埙篪迭奏声和同。
园林光价远莫拟，造化机权疑未公。
会须折向玉峰去，追随鸣佩摇天风。
次韵刘三秀才瑞香二首·其二
作者：华镇
朝代：宋

玄机冥运依鸿濛，执规岁岁来司东。乘时剪裁驭大巧，梢头几度铺青红。匡庐幽香谁见赏，直须为瑞芳华中。馀寒未尽已烂缦，似领千花修会同。贵名旧尊木芍药，第品应许居上公。愿分灵根遍四海，充塞天地皆香风。
次韵刘三秀才瑞香二首·其二
作者：华镇
朝代：宋

玄机冥运依鸿蒙，执规岁岁来司东。
乘时剪裁驭大巧，梢头几度铺青红。
匡庐幽香谁见赏，直须为瑞芳华中。
余寒未尽已烂缦，似领千花修会同。
贵名旧尊木芍药，第品应许居上公。
愿分灵根徧四海，充塞天地皆香风。
次韵和刘五秀才重阳不见菊诗
作者：华镇
朝代：宋

黄花长汎重阳酒，今日重阳花未有。莫伤节物此时非，少陵已叹移栽后。江梅满枝春未来，红药开时春却归。春前春后各自得，化工无私人莫测。明日篱边金蕊黄，未应埋没随风霜。高堂满汎黄金盏，相陪何用茱萸囊。
次韵和刘五秀才重阳不见菊诗
作者：华镇
朝代：宋

黄花长泛重阳酒，今日重阳花未有。
莫伤节物此时非，少陵已叹移栽后。
江梅满枝春未来，红药开时春却归。
春前春后各自得，化工无私人莫测。
明日篱边金蘂黄，未应埋没随风霜。
高堂满泛黄金盏，相陪何用茱萸囊。
次韵和湖南运判司勋曹公衡山行
作者：华镇
朝代：宋

大山隐隐横如衡，北与常岳当天经。发奇吐怪无时停，旦暮生气凝紫青。隆隆翠光照南溟，是为朱陵赤帝庭。奇峰八九罗明星，真仙宴集通层城。飞楼叠阁到绝顶，环回照映真云屏。流泉夜逐银河倾，危石上与支机撑。轻舆飞盖不知峻，来往常见林梢盈。炳灵弥世动宸扆，仪物严奉侔朝廷。天章国宝萃神异，金华墨彩光峥嵘。提封奄有神仙宅，星轺部按经云扃。传经俯可拾青紫，摛华早合登蓬瀛。肯跨苏耽岭头鹤，轻逐浮丘吹玉笙。暂将胜具拟玄度，行与大帝调六英。汉庭已当思汲黯，紫坦归次光晶荧。寻源况曾到鸡足，根尘洗尽丹台灵。宰官应世通有诚，飞云何意超鸿冥。玄珠不独罔象得，白雪一点洪炉生。诗豪墨妙天许并，云崖苏壁增新铭。紫虚羽盖飘竛竮，湘源宝瑟鸣兰汀。蛾眉旋顾若自失，霜威一肃春华零。琴高睥睨不敢请，遗鲤失步奔长鲸。平反犴狱成虚囹，奸豪敛衽无辜宁。随车霭霭留馀馨，千里卷尽重云暝。威形不习西门豹，襟风远析湘人酲。自怜匏系致身误，迟日坐费三春晴。况无氛翳动精祲，照乘惟有仙花明。日边应许留姓名，云车未间相逢迎。花源深处寻遗氓，枕泉漱石穷幽清。拂掠朱鸾毛羽轻，朗听日毂声鍧鍧。谁知信舍远千里，胸中浩气高难平。翰林一想天姥起，当年飞梦三更成。便欲登临云顶寺，俯看练带潇湘横。惊闻佳句得交佩，传写宝秘胜韦籯。清新自是文章伯，飞誉高华由妙龄。美如时雨恣飞洒，有声著物皆欣听。河流万里势不息，曲折细可为章程。大匠斤斧何经营，良贾厚藏非力耕。锋铓铦利新发硎，文彩繁缛森华缨。洗心吟玩曾未再，已觉两腋生羽翎。千岩万壑句中尽，此身如在衡山行。
次韵和湖南运判司勋曹公衡山行
作者：华镇
朝代：宋

大山隠隠横如衡，北与常岳当天经。
发奇吐怪无时停，旦暮生气凝紫青。
隆隆翠光照南溟，是为朱陵赤帝庭。
奇峰八九罗明星，真仙宴集通层城。
飞楼迭阁到绝顶，环回照映真云屏。
流泉夜逐银河倾，危石上与搘机撑。
轻舆飞盖不知峻，来往常见林梢盈。
炳灵弥世动宸扆，仪物严奉侔朝廷。
天章国宝萃神异，金华墨彩光峥嵘。
提封奄有神仙宅，星轺部按经云扃。
传经俯可拾青紫，摛华早合登蓬瀛。
肯跨苏耽岭头鹤，轻逐浮丘吹玉笙。
暂将胜具拟玄度，行与大帝调六英。
汉庭已当思汲黯，紫坦归次光晶荧。
寻源况曾到鸡足，根尘洗尽丹台灵。
宰官应世通有诚，飞云何意超鸿冥。
玄珠不独罔象得，白雪一点洪鑪生。
诗豪墨妙天许并，云崖苏壁增新铭。
紫虚羽盖飘竛竮，湘源宝瑟鸣兰汀。
蛾眉旋顾若自失，霜威一肃春华零。
琴高睥睨不敢请，遗鲤失步奔长鲸。
平反犴狱成虚囹，姦豪敛衽无辜宁。
随车霭霭留余馨，千里卷尽重云暝。
威形不习西门豹，襟风远析湘人酲。
自怜匏繫致身误，迟日坐费三春晴。
况无氛翳动精祲，照乘惟有仙花明。
日边应许留姓名，云车未间相逢迎。
花源深处寻遗氓，枕泉潄石穷幽清。
拂掠朱鸾毛羽轻，朗听日毂声鍧鍧。
谁知信舍远千里，胸中浩气高难平。
翰林一想天姥起，当年飞梦三更成。
便欲登临云顶寺，俯看练带潇湘横。
惊闻佳句得交佩，传写宝秘胜韦籝。
清新自是文章伯，飞誉高华由妙龄。
美如时雨恣飞洒，有声着物皆欣听。
河流万里势不息，曲折细可为章程。
大匠斤斧何经营，良贾厚藏非力耕。
锋铓铦利新发硎，文彩繁缛森华缨。
洗心吟玩曾未再，已觉两腋生羽翎。
千岩万壑句中尽，此身如在衡山行。
次韵和潭州尹节推陪同年运使大卿知府安抚少卿知郡大夫饮会
作者：华镇
朝代：宋
体裁：七言律诗

一声浑化未来宫，当日联飞真乘龙。策足津途趋要切，掞庭华藻称纤秾。青云荣贯谁同得，白首朋樽此幸逢。乐事晚生曾未识，强赓佳句想形容。
次韵和道守曾大夫堂前早梅花
作者：华镇
朝代：宋
体裁：七言律诗

画堂深处腊前开，应笑孤根庾岭隈。不比一枝随驿至，肯愁三弄逐风来。华繁素逼窗纱月，香重寒销印篆灰。贤守吟看多丽句，清新未羡宛陵梅。
次韵湖南张运判会春园新亭之什
作者：华镇
朝代：宋
体裁：七言律诗

落落长松满古园，沈沈碧水侵新轩。于今人物情虽别，平昔池台迹未昏。身外无尘红入座，眼前有酒绿盈樽。更将好乐无荒意，深入无生不二门。
次韵酬刘处道
作者：华镇
朝代：宋
体裁：五言律诗

漂泊人间世，几邻耳顺年。心愚颛直道，步蹇失英躔。星列真虚忝，仙枝亦偶然。雄飞君未晚，何歉续韦编。
次韵酬叔向
作者：华镇
朝代：宋

卞玉尘多气已低，可能符采压虹霓。
晋人自识三都丽，襄野谁教七圣迷。
谩说违时清似水，且谋终日醉如泥。
秦关自昔称天府，何事雄夸十二齐。
次韵酬叔向
作者：华镇
朝代：宋

卞玉尘多气已低，可能符采压虹霓。晋人自识三都丽，襄野谁教七圣迷。谩说违时清似水，且谋终日醉如泥。秦关自昔称天府，何事雄誇十二齐。
次韵酬桂阳石知监怀乡见寄
作者：华镇
朝代：宋

南北周旋事屡更，剖符才喜慰苍生。米盐无滞纲条密，雀鼠难欺狱讼平。樽俎有馀今北海，篇章多暇古宣城。桃源善庆时难拟，金谷风流世有名。荣拥双旌忘自得，永怀三径念同情。乡闾分义千钧重，笔墨才华一座倾。官异微之惭未称，报殊平子愧非精。折腰寂寞将何遣，稔听龚黄布政声。
次韵酬桂阳石知监怀乡见寄
作者：华镇
朝代：宋

南北周旋事屡更，剖符纔喜慰苍生。
米盐无滞纲条密，雀鼠难欺狱讼平。
樽俎有余今北海，篇章多暇古宣城。
桃源善庆时难拟，金谷风流世有名。
荣拥双旌忘自得，永怀三径念同情。
乡闾分义千钧重，笔墨才华一座倾。
官异微之惭未称，报殊平子愧非精。
折腰寂寞将何遣，稔听龚黄布政声。
次韵酬道州同官雪中召饮
作者：华镇
朝代：宋
体裁：七言律诗

千林腊雪缀玫瑰，为送丰年好信来。有客倚楼吹玉笛，何人立马傍银台。书斋喜白临窗纸，妆阁惊藏照脸梅。清景可怜佳句重，为君随分把金杯。
欧阳叔向见余试院中诗卷作诗见誉次韵酬之
作者：华镇
朝代：宋

未历藩篱见少陵，索涂擿埴愧冥行。满怀骤获连城贶，溢耳惟闻中律鸣。思巧本惭彫楮手，心雄方怯弃繻生。十年世路师良贾，今日才惊利有赢。
欧阳叔向见余试院中诗卷作诗见誉次韵酬之
作者：华镇
朝代：宋

未历藩篱见少陵，索涂擿埴愧冥行。
满怀骤获连城贶，溢耳惟闻中律鸣。
思巧本惭雕楮手，心雄方怯弃繻生。
十年世路师良贾，今日纔惊利有赢。
水壁
作者：华镇
朝代：宋

画手闻曹霸，伊人岂裔孙。穷神邈江海，遗迹在墙垣。发地惊涛起，扶椽叠浪翻。来非自胥怒，去不为鲸吞。咫尺重渊险，寻常万里奔。气疑烝宇宙，势欲浸乾坤。但见挥长笔，谁能测巨源。汪洋须骇瞩，洼突几惊扪。湛湛将澄处，悠悠叠细痕。轻飔掠伊洛，阔岸漫湘沅。怒势功尤壮，飞澜地欲掀。沧溟拥神岛，穷发运游鹍。槃礴应无顾，安排自有门。夙成参造化，无用契胚浑。岁久人虽远，尘侵墨未昏。依稀逢海若，彷佛吊湘魂。倦客萦多累，乘桴特未援。时来观浩荡，聊用涤尘烦。莫使蜗涎蠹，常令墨妙存。不劳浮渤澥，已似陟昆崙。
水壁
作者：华镇
朝代：宋

画手闻曹霸，伊人岂裔孙。
穷神邈江海，遗迹在墙垣。
发地惊涛起，扶椽迭浪翻。
来非自胥怒，去不为鲸吞。
咫尺重渊险，寻常万里奔。
气疑烝宇宙，势欲浸干坤。
但见挥长笔，谁能测巨源。
汪洋须骇瞩，漥突几惊扪。
湛湛将澄处，悠悠迭细痕。
轻飔掠伊洛，阔岸漫湘沅。
怒势功尤壮，飞澜地欲掀。
沧溟拥神岛，穷髮运游鵾。
槃礴应无顾，安排自有门。
夙成参造化，无用契胚浑。
岁久人虽远，尘侵墨未昏。
依稀逢海若，彷佛弔湘魂。
倦客萦多累，乘桴特未援。
时来观浩荡，聊用涤尘烦。
莫使蜗涎蠹，常令墨妙存。
不劳浮渤澥，已似陟昆崙。
永嘉巡检厅奇竹
作者：华镇
朝代：宋

修竹趁春阳，猗猗出画堂。
孤根穿密甃，高干倚飞梁。
色润窗纱绿，烟和印篆香。
传闻尤异处，清夜露瀼瀼。
永嘉巡检厅奇竹
作者：华镇
朝代：宋

脩竹趁春阳，猗猗出画堂。孤根穿密甃，高干倚飞梁。色润窗纱绿，烟和印篆香。传闻尤异处，清夜露瀼瀼。
永嘉巡检张侍禁廨舍辟洞名黄石
作者：华镇
朝代：宋

下邳逋客赤松侣，兴薄云天寄廛市。五世鸣钟不自矜，肯向人前进遗履。素灵将倾赤精奋，羽翼当资天下士。夜半殷勤授素书，历历商郊阪泉旨。西过陈留得沛公，云蒸龙跃相因倚。剪嬴倾项成帝业，庙谋胜算皆予起。汉家明堂穷壮观，楹栋能收真杞梓。清尘独步千载上，名实谁可继其美。君家绪系出南阳，世服戎衣登禄仕。凤毛益使家声振，新以七书见天子。君居无事若山居，退食小斋日经始。茨茅涂土完且洁，栽花接果盈阶戺。风月江山散不收，标题黄石宁虚尔。应怀祖武日自砺，功名将使旂常纪。今日中原久太平，颂声交作干戈止。南过铜标束带方，玉帛梯航馀万里。惟有祁连及贺兰，朝廷未欲知疆理。傥推汉幄从衡术，定远将军何可拟。
永嘉巡检张侍禁廨舍闢洞名黄石
作者：华镇
朝代：宋

下邳逋客赤松侣，兴薄云天寄廛市。
五世鸣钟不自矜，肯向人前进遗履。
素灵将倾赤精奋，羽翼当资天下士。
夜半殷勤授素书，历历商郊阪泉旨。
西过陈留得沛公，云蒸龙跃相因倚。
剪嬴倾项成帝业，庙谋胜算皆予起。
汉家明堂穷壮观，楹栋能收真杞梓。
清尘独步千载上，名实谁可继其美。
君家绪系出南阳，世服戎衣登禄仕。
凤毛益使家声振，新以七书见天子。
君居无事若山居，退食小斋日经始。
茨茅涂土完且洁，栽花接果盈阶戺。
风月江山散不收，标题黄石宁虚尔。
应怀祖武日自砺，功名将使旗常纪。
今日中原久太平，颂声交作干戈止。
南过铜标束带方，玉帛梯航余万里。
惟有祁连及贺兰，朝廷未欲知疆理。
傥推汉幄从衡术，定远将军何可拟。
汎舟
作者：华镇
朝代：宋

汎舟涉长川，舟巨川且广。操榜无良师，东西逐波荡。左之蕉苇多，右之洲渚枉。中有安流道，可以诣所往。不习昧其从，终日劳荡桨。荡桨劳尚可，所忧波涛长。黑云蔽白日，惊飙摧五两。沈浮何足道，形生在反掌。岂无觞深人，疏绝不得赏。
江南湖阳
作者：华镇
朝代：宋
体裁：七言绝句

末俗颓风正可悲，当时强项是男儿。君王不似南阳日，此事宁教女子知。
汲水诗
作者：华镇
朝代：宋
体裁：古风

汲水苦绠短，低回就清浅。绠短傥有续，重渊良不远。清浅本无源，其涸易见睍。重渊酌愈出，流波被沟畎。膏肓苟愿治，会须好俞扁。所之在万里，庸可策驽蹇。白茅满原隰，刈之何不勉。缉索绠乃长，单极恣舒卷。寄声汲引者，功微利亦鲜。
河上
作者：华镇
朝代：宋
体裁：七言绝句

沙头两两飞归雁，水面茸茸长绿蒲。知是人间好时节，不妨河上弄泥涂。
泛舟
作者：华镇
朝代：宋

泛舟涉长川，舟巨川且广。
操榜无良师，东西逐波荡。
左之蕉苇多，右之洲渚枉。
中有安流道，可以诣所往。
不习昧其从，终日劳荡桨。
荡桨劳尚可，所忧波涛长。
黑云蔽白日，惊飈摧五两。
沈浮何足道，形生在反掌。
岂无觞深人，疏绝不得赏。
洛阳桥
作者：华镇
朝代：宋

壮年已熟洛阳名，今日亲来桥上行。叠石根盘连厚地，凌云气势压沧瀛。
洛阳桥
作者：华镇
朝代：宋

壮年已熟洛阳名，今日亲来桥上行。
迭石根盘连厚地，凌云气势压沧瀛。
洞庭
作者：华镇
朝代：宋

险固三苗左，茫洋七泽西。山光千叠小，天碧四垂低。风便修途近，波惊跬步迷。谁知鱼鸟乐，不复待鼗鞞。
洞庭
作者：华镇
朝代：宋

险固三苗左，茫洋七泽西。
山光千迭小，天碧四垂低。
风便修途近，波惊跬步迷。
谁知鱼鸟乐，不復待鼗鞞。
海门
作者：华镇
朝代：宋
体裁：七言律诗

海陵东去尽东隅，桑柘田闾间碧芦。北障海涛除斥卤，南分江水溉膏腴。人羞投牒论长短，俗喜乘航贸有无。林下每逢垂白叟，自言不识被追呼。
海门道中望熟山寄知县朱宣德
作者：华镇
朝代：宋
体裁：七言绝句

一抹青山倚碧虚，遥知山下是仙居。东风桃叶堪乘兴，不畏长江畏简书。
渐堂
作者：华镇
朝代：宋
体裁：七言律诗

君家仲季乐天长，书史优游共一堂。雁序此时详进止，鸰原异日竟轩昂。阶前兰菊幽香远，座上埙篪逸韵长。肃穆清风在华榜，可令进躁坐销亡。
渡岭
作者：华镇
朝代：宋
体裁：七言绝句

岭路林梢一线通，肩舆直上破林风。眼前遥见东山树，却顾青衫愧谢公。
湖南运使柯少卿寿
作者：华镇
朝代：宋

星杓旋指始回寅，迟日烘天欲再旬。
安寝熊罴通吉梦，高门弧矢见成人。
江山孕美宽为量，奎壁腾芒秀入神。
学苑远穷三箧富，辞林荣占一枝春。
分麾闽越閒余刃，赐笔中台播逸尘。
棘寺入陪鹓列久，湘源来着绣衣新。
笑谈已集金粮最，眄睐无遗玉石真。
不惮高才亲远使，更将和气裕斯民。
华资分合归无已，眉寿阴须付有仁。
幕下晚生欣庇德，强歌精意指灵椿。
湖南运使柯少卿寿
作者：华镇
朝代：宋

星杓旋指始回寅，迟日烘天欲再旬。安寝熊罴通吉梦，高门弧矢见成人。江山孕美宽为量，奎壁腾芒秀入神。学苑远穷三箧富，辞林荣占一枝春。分麾闽越閒馀刃，赐笔中台播逸尘。棘寺入陪鹓列久，湘源来著绣衣新。笑谈已集金粮最，眄睐无遗玉石真。不惮高才亲远使，更将和气裕斯民。华资分合归无已，眉寿阴须付有仁。幕下晚生欣庇德，强歌精意指灵椿。
湖南运使柯少卿用广西提刑曹司勋游岳麓寺韵送广西行俾令同赋
作者：华镇
朝代：宋

昔闻湘西寺，梦想投双脚。身境隔楚越，攘臂无由攫。此日陪胜集，当年意弥廓。山环秀色远，地胜真兴托。赤日朗泥金，彤霞焕涂雘。追随得后乘，登顿闲芒屩。穷幽际高深，历险遵厓堮。北斗近在手，南溟消一酌。天风韵球琳，世味膻醴酪。蹑屐想王谢，登舟成李郭。欣戚起参差，去住同纷错。常时惜聚散，灵襟费恢拓。契理在相忘，言志亦盍各。无然结惆怅，聊用聆谈噱。况当拥斧绣，不类居榛壑。金石虽欲流，风云正相薄。蕣华夕则陨，蜡味淡可嚼。照坐兰玉明，挥翰珠玑落。青嶂缭云构，红纱罗蜡爝。景胜语难工，柔毫几频阁。
湖南运使柯少卿用广西提刑曹司勋游岳麓寺韵送广西行俾令同赋
作者：华镇
朝代：宋

昔闻湘西寺，梦想投双脚。
身境隔楚越，攘臂无由攫。
此日陪胜集，当年意弥廓。
山环秀色远，地胜真兴託。
赤日朗泥金，彤霞焕涂雘。
追随得后乘，登顿闲芒屩。
穷幽际高深，历险遵厓堮。
北斗近在手，南溟消一酌。
天风韵球琳，世味羶醴酪。
蹑屐想王谢，登舟成李郭。
欣戚起参差，去住同纷错。
常时惜聚散，灵襟费恢拓。
契理在相忘，言志亦盍各。
无然结惆怅，聊用聆谈噱。
况当拥斧绣，不类居榛壑。
金石虽欲流，风云正相薄。
蕣华夕则陨，蜡味淡可嚼。
照坐兰玉明，挥翰珠玑落。
青嶂缭云构，红纱罗蜡爝。
景胜语难工，柔毫几频阁。
湖南运使程大卿寿
作者：华镇
朝代：宋

时来嘉会一阳新，庆属高门诞哲人。杞梓挺材周世用，圭璋含德足天纯。酒熏爱日凝和气，香触寒梅发早春。密运阴功方寸地，默增遐算有明神。
湖南运使程大卿寿
作者：华镇
朝代：宋

时来嘉会一阳新，庆属高门诞哲人。
杞梓挺材周世用，珪璋含德足天纯。
酒熏爱日凝和气，香触寒梅发早春。
密运阴功方寸地，默增遐算有明神。
湘江二妃庙
作者：华镇
朝代：宋
体裁：五言律诗

帝子灵祠古，秋风更寂寥。门临湘水迥，路指舜陵遥。宝瑟知何在，英魂不可招。年年添泪竹，遗恨未应消。
溪行
作者：华镇
朝代：宋

渌波漾漾日西来，波上鲂鱼拨剌回。乔木两堤连翠幄，春深谁复剪条枚。
溪行
作者：华镇
朝代：宋

渌波漾漾日西来，波上鲂鱼拨剌回。
乔木两堤连翠幄，春深谁復翦条枚。
澄澜阁
作者：华镇
朝代：宋

飞栏跨乔木，危柱枕苍矶。石漱溪声碎，林分日影稀。正宜逃暑气，聊用解征衣。欲去重回首，清风满翠微。
澄澜阁
作者：华镇
朝代：宋

飞栏跨乔木，危柱枕苍矶。
石潄溪声碎，林分日影稀。
正宜逃暑气，聊用解征衣。
欲去重回首，清风满翠微。
瀑布
作者：华镇
朝代：宋
体裁：古风

苍崖入青冥，飞泉下岩顶。薄风春雷怒，照月秋练迥。清润冷书幌，轻柔媚茶鼎。挥弄自忘归，赏心意谁并。
瀑布岭
作者：华镇
朝代：宋
体裁：七言绝句

春日云崖晴杳杳，东风山溜晓泠泠。烟霞密迩神仙府，草木微滋亦有灵。
灯
作者：华镇
朝代：宋

细风吹雨沾疏幕，夜久灯青寒尽落。未言金椀沃龙膏，且免邻墙旋彫凿。淄川老翁牙齿疏，四十始欲披儒衣。况是双鬓青丝好，不应便作衡门老。他年清切许雄飞，人间万事随动颐。不独千枝照罗幕，厩溷蜡泪当成堆。吾乡先达少陵后，功名争光皋与伊。虚斋一盏半明灭，宾主清谈到明发。
灯
作者：华镇
朝代：宋
体裁：古风

细风吹雨沾疏幕，夜久灯青寒尽落。未言金碗沃龙膏，且免邻墙旋彫凿。淄川老翁牙齿疏，四十始欲披儒衣。况是双鬓青丝好，不应便作衡门老。他年清切许雄飞，人间万事随动颐。不独千枝照罗幕，厩溷蜡泪当成堆。吾乡先达少陵后，功名争光皋与伊。虚斋一盏半明灭，宾主清谈到明发。
灯
作者：华镇
朝代：宋

细风吹雨霑疏幕，夜久灯青寒尽落。
未言金椀沃龙膏，且免邻墙旋雕凿。
淄川老翁牙齿疏，四十始欲披儒衣。
况是双鬓青丝好，不应便作衡门老。
他年清切许雄飞，人间万事随动颐。
不独千枝照罗幕，廐溷蜡泪当成堆。
吾乡先达少陵后，功名争光皋与伊。
虚斋一盏半明灭，宾主清谈到明发。
狼山
作者：华镇
朝代：宋

长江到海处，独秀峙江干。平野根虽阔，惊涛迹未残。高环僧刹稳，翠入郡楼寒。千里吴王国，临窗仔细看。
狼山
作者：华镇
朝代：宋

长江到海处，独秀峙江干。
平野根虽阔，惊涛迹未残。
高环僧剎稳，翠入郡楼寒。
千里吴王国，临窗仔细看。
玉蕊花
作者：华镇
朝代：宋

当年玉蕊冠京华，不独人间压万花。
曾使瑶池冰雪手，亲来折向玉峰夸。
玉蕊花
作者：华镇
朝代：宋

当年玉蕊冠京华，不独人间压万花。曾使瑶池冰雪手，亲来折向玉峰誇。
用石桂阳韵谢左判官陈司理见寄
作者：华镇
朝代：宋

曾挹清谈仆屡更，解颐聊足慰平生。共观云物怀虞帝，为引渔翁问屈平。一逐晓风分客路，两逢春雨暗山城。寒林不见迁莺语，古壁多逢逐客名。怀寄远随贤守句，爱忘深识故人情。参军笔力湘山峭，幕府辞源峡水倾。刻烛赋诗曾有意，临池扫帚未能精。强将西缶临风击，终逊玲珑戛玉声。
用石桂阳韵谢左判官陈司理见寄
作者：华镇
朝代：宋

曾挹清谈仆屡更，解颐聊足慰平生。
共观云物怀虞帝，为引渔翁问屈平。
一逐晓风分客路，两逢春雨暗山城。
寒林不见迁鶑语，古壁多逢逐客名。
怀寄远随贤守句，爱忘深识故人情。
参军笔力湘山峭，幕府辞源峡水倾。
刻烛赋诗曾有意，临池扫帚未能精。
强将西缶临风击，终逊玲珑戛玉声。
用韵谢越帅程给事
作者：华镇
朝代：宋
体裁：七言律诗

大屏元侯重荐论，自惭蹇浅匪多闻。已当壮齿逢清世，敢向南山恋白云。宴以笙簧终永日，宠将珠玉焕新文。愿凭陶铸冲天去，黄阁门前拜使君。
用韵赠陈县丞
作者：华镇
朝代：宋

明明真理与时纷，曾把清心仔细论。百虑已知归妙道，一尘无复寄灵根。时来或可纡蓝绶，兴尽还思杜席门。异日傥能追逸驾，相忘不必近林园。
用韵赠陈县丞
作者：华镇
朝代：宋

明明真理与时纷，曾把清心仔细论。
百虑已知归妙道，一尘无復寄灵根。
时来或可纡蓝绶，兴尽还思杜席门。
异日傥能追逸驾，相忘不必近林园。
田园四时 其一 冬
作者：华镇
朝代：宋

田家岁事霜飞后，五种收成十分有。征输早了吏不来，柴荆昼掩閒鸡狗。儿童饱暖欢呼走，堂上樽罍湛春酒。力耕岁晚足馀欢，五陵裘马真游手。
田园四时 其二 春
作者：华镇
朝代：宋

细风吹尽桑黄紫，绿暗柔条添旖旎。晚来逐伴望林梢，三星便欲当辰巳。节过清明未云远，碎发新蚕已盈纸。迟日融融暖有馀，早晚应须候眠起。
田园四时 冬 其一
作者：华镇
朝代：宋

田家岁事霜飞后，五种收成十分有。
征输早了吏不来，柴荆昼掩閒鸡狗。
儿童饱暖欢呼走，堂上樽罍湛春酒。
力耕岁晚足余欢，五陵裘马真游手。
田园四时 冬 其三
作者：华镇
朝代：宋
体裁：古风

粉蜡梅梢妆蓓蕾，雪晴乌鹊声零碎。兰堂昼暖浴蚕天，百果流芳喷寒水。春事望春须准拟，临风不惜呵纤指。寒日频添绣线长，百五光阴已无几。
田园四时 冬 其二
作者：华镇
朝代：宋
体裁：古风

朔风吹水成冰坚，风壮冰坚白于练。霰雪还随密雨来，转眼纷纷满沟垾。陈根冻烂还为土，土落田中肥一半。霜镰去手即须耕，敢望东风待冰泮。
田园四时 春 其一
作者：华镇
朝代：宋
体裁：古风

晓来风信从东转，风中春气生微暖。陇头残雪已全销，麦苗渐见青青满。土脉膏疏日舒缓，锄犁但觉塍畦短。桑叶生阴布谷鸣，可使流光容易晚。
田园四时 春 其二
作者：华镇
朝代：宋

细风吹尽桑黄紫，绿暗柔条添旖旎。
晚来逐伴望林梢，三星便欲当辰巳。
节过清明未云远，碎髮新蚕已盈纸。
迟日融融暖有余，早晚应须候眠起。
田园四时 秋 其一
作者：华镇
朝代：宋
体裁：古风

万顷秋来云叶黄，瓜田起尽筑新场。茅檐昨夜微霜下，天高气爽风日强。明星未上腰镰去，归路不辞乘月光。陇头薄暮片云起，明日晴阴未可量。
田园四时 秋 其二
作者：华镇
朝代：宋
体裁：古风

阶头露草珠盈缕，门前促织分明语。日午帘帷气已清，香肌暗喜消残暑。蚊蚋无声灯火冷，已将纨扇归巾褚。更长便合促鸣机，月白何妨弄砧杵。
田园四时·冬
作者：华镇
朝代：宋

田家岁事霜飞后，五种收成十分有。征输早了吏不来，柴荆昼掩閒鸡狗。儿童饱暖欢呼走，堂上樽罍湛春酒。力耕岁晚足馀欢，五陵裘马真游手。朔风吹水成冰坚，风壮冰坚白于练。霰雪还随密雨来，转眼纷纷满沟垾。陈根冻烂还为土，土落田中肥一半。霜镰去手即须耕，敢望东风待冰泮。粉蜡梅梢妆蓓蕾，雪晴乌鹊声零碎。兰堂昼暖浴蚕天，百果流芳喷寒水。春事望春须准拟，临风不惜呵纤指。寒日频添绣线长，百五光阴已无几。
田园四时·春
作者：华镇
朝代：宋

晓来风信从东转，风中春气生微暖。陇头残雪已全销，麦苗渐见青青满。土脉膏疏日舒缓，锄犁但觉塍畦短。桑叶生阴布谷鸣，可使流光容易晚。细风吹尽桑黄紫，绿暗柔条添旖旎。晚来逐伴望林梢，三星便欲当辰巳。节过清明未云远，碎发新蚕已盈纸。迟日融融暖有馀，早晚应须候眠起。
田园四时·秋
作者：华镇
朝代：宋

万顷秋来云叶黄，瓜田起尽筑新场。茅檐昨夜微霜下，天高气爽风日强。明星未上腰镰去，归路不辞乘月光。陇头薄暮片云起，明日晴阴未可量。阶头露草珠盈缕，门前促织分明语。日午帘帷气已清，香肌暗喜消残暑。蚊蚋无声灯火冷，已将纨扇归巾褚。更长便合促鸣机，月白何妨弄砧杵。
田家二首
作者：华镇
朝代：宋

莫笑田家物象微，柴荆未肯愧朱扉。槿篱花发锦步障，莎径叶齐丝地衣。葭苇吟风环竹屋，鸳鸯浴水傍苔矶。藜羹黍酒有馀味，笑看庭阴密又稀。绕舍澄沟玉色方，夹堤密树俨修廊。霜迟留得秾阴绿，秋冷全无潦水黄。独木短桥通别圃，攒芦新廪出高墙。终年饱暖人生足，何必崎岖走异乡。
田家二首·其一
作者：华镇
朝代：宋

莫笑田家物象微，柴荆未肯愧朱扉。
槿篱花发锦步障，莎径叶齐丝地衣。
葭苇吟风环竹屋，鸳鸯浴水傍苔矶。
藜羹黍酒有余味，笑看庭阴密又稀。
田家二首·其一
作者：华镇
朝代：宋

莫笑田家物象微，柴荆未肯愧朱扉。槿篱花发锦步障，莎径叶齐丝地衣。葭苇吟风环竹屋，鸳鸯浴水傍苔矶。藜羹黍酒有馀味，笑看庭阴密又稀。
田家二首·其二
作者：华镇
朝代：宋
体裁：七言律诗

绕舍澄沟玉色方，夹堤密树俨修廊。霜迟留得秾阴绿，秋冷全无潦水黄。独木短桥通别圃，攒芦新廪出高墙。终年饱暖人生足，何必崎岖走异乡。
画眉铺
作者：华镇
朝代：宋

湘楚穷愁地，何名得画眉。不因啼鸟目，应记剪灯诗。逐客伤憔悴，征人困别离。风流京兆尹，宁复此飞驰。
画眉铺
作者：华镇
朝代：宋

湘楚穷愁地，何名得画眉。
不因啼鸟目，应记剪灯诗。
逐客伤憔悴，征人困别离。
风流京兆尹，宁復此飞驰。
病中闻梅已放就邻人求之
作者：华镇
朝代：宋

屈指新春只月余，园梅闻道已盈枝。
暗香便欲朝三嗅，寒笛愁闻夜一吹。
病眼未能临翠薄，幽怀还恐失霜枝。
从君觅取春消息，莫使空吟寄驿诗。
病中闻梅已放就邻人求之
作者：华镇
朝代：宋

屈指新春只月馀，园梅闻道已盈枝。暗香便欲朝三嗅，寒笛愁闻夜一吹。病眼未能临翠薄，幽怀还恐失霜枝。从君觅取春消息，莫使空吟寄驿诗。
病起酬廷老傅十三丈
作者：华镇
朝代：宋

既有吾身似老聃，却无道术类苏耽。
阴阳授气还非壮，湿燥因时岂易堪。
动戒荒嬉情谩切，坐膺消渴理宜甘。
见贻药石诚多愧，乡党无征只自惭。
病起酬廷老傅十三丈
作者：华镇
朝代：宋

既有吾身似老聃，却无道术类苏耽。阴阳授气还非壮，湿燥因时岂易堪。动戒荒嬉情谩切，坐膺消渴理宜甘。见贻药石诚多愧，乡党无徵只自惭。
登舟夜作
作者：华镇
朝代：宋
体裁：七言绝句

一揖天官籍姓名，半年归计杳难成。夜来梦觉篷窗冷，枕底惊闻汴水声。
石碛汉高帝庙
作者：华镇
朝代：宋

黄屋何曾驻未央，十年关外蹀寒霜。
灵祠今日秋江上，门鏁丹枫似楚王。
石碛汉高帝庙
作者：华镇
朝代：宋

黄屋何曾驻未央，十年关外蹀寒霜。灵祠今日秋江上，门锁丹枫似楚王。
石笋
作者：华镇
朝代：宋

小窗西下碧溪隅，片石干云一笋粗。苍藓长时斑点露，老藤蟠处节痕纡。不须凡木装佳色，自有灵花入画图。为美又应胜竹箭，坚高元与众材殊。
石笋
作者：华镇
朝代：宋

小窗西下碧溪隅，片石干云一笋麤。
苍藓长时斑点露，老藤蟠处节痕纡。
不须凡木装佳色，自有灵花入画图。
为美又应胜竹箭，坚高元与众材殊。
神功盛德诗 其一 神州
作者：华镇
朝代：宋
体裁：四言诗

茫茫神州，有疆有理。歼殄豺虎，剪夷荆杞。人可以群，神获其祀，惟宣祖是畀。（一章）道有伦极，克建克叙。不丧厥猷，物有其纪。既污者隆，何千万年。施于孙子，惟宣祖所畀。（二章）其畀惟何，笃生真人。作之孔武，敏则有神。乃圣嗣德，益之以文。庆既令矣，克成厥勋。（三章）
神功盛德诗 其七 皇猷
作者：华镇
朝代：宋
体裁：四言诗

皇有大猷，其成落落。文武不世，千载无作。圣人勃兴，积厚施博。作之新之，以底远略。（一章）既发我明，既达我聪。合变体经，神化无穷。长毓儒雅，蓄砺兵戎。无思不服，物有其容。夙夜不怠，济我丰功。（二章）济济朝廷，有名有实。多士在服，百工励翼。礼乐兴矣，刑政既达。郁乎有文，绍周之则。（三章）绵绵句丽，莽莽河湟。绝彼东海，逸于西疆。或剪或怀，德威孔扬。列我郡县，袭我衣裳，于前人有光。（四章）
神功盛德诗 其三 亨龙
作者：华镇
朝代：宋
体裁：四言诗

瞻彼亨龙，应时而作。维云维雷，以引以翼。大人有徽音，物被其泽。德馨孔昭，休命爰锡。（一章）蕞尔汾晋，秽我王路。天诛久稽，爰赫斯怒。大明继昭，晞彼朝露。文轨攸同，平平天步。（二章）朱干雕戈，包以虎皮。脱剑解胄，敦说书诗。钟鼓喤喤，俎豆仪仪。相我斯成，以永丕基。（三章）